Folehaves univers: Hvor mange kilo gulerødder kan en kvinde rumme.\nHvor mange kilo gulerødder kan en kvinde rumme.\nJeg er absolut ikke god til matematik, så det nøjagtige tal, for rumindhold af gulerødder i en kvinde mave, kan jeg ikke give jer her. Da jeg færdes rigtig meget, blandt kvinder gør jeg mig ret ofte tanker, om nogle af de ting som kvinder gør og siger, rigtig ofte.\nB.la. altså det med gulerødder, et utal af kvinder, slæber rundt på en pose med skrællede gulerødder, som der gnaskes flittigt af, sådan jævnt hen hele tiden. Faktisk intet under, at nogle er nærmest orangefarvede i huden.\nJa nu skal der mange gulerødder til at afgive farve, som sådan. Det skyldes nok mere solariet, altså det med det orange outlook. Ikke desto mindre mindes jeg Dorthe, som jeg i 1970 gik på Ry Højskole sammen med. Dorthe spiste så mange gulerødder hver dag, at hendes hænder indvendigt var helt orangefarvede. Ansigtet var ligeledes brun/orange i farven. Da jeg selv fik min ældste søn Rasmus, fik han alt hvad der var godt og sundt, deriblandt friskpresset gulerod. Saften gik lige i huden og han havde samme farve som en med gulsot, hvilket lægen kunne fortælle mig, skyldtes de mange gulerødder. Der blev herefter reduceret lidt i deciliterne til den lille fyr.\nMen tilbage til det kvindelige indtag af rødderne. Er det bare sådan, at kvinder er mere sultne end mænd? Hvor tit har i måske set mænd med den obligatoriske pose af de skrællede gulerødder. Jeg har faktisk aldrig mødt nogle.\nNok fordi jeg mest omgås kvinder, siger du så. Jaahhh, den holder ikke. Er vi mere bevidste om, ikke kun at spise tre (to) gange dagligt, hvor der så væltes uanede mængder ind, fordi man er så enormt sulten. Ligger vi bare så meget under for idealbilledet af kvinden som super slank, så når sulten melder sig, så får vi gulerødder indenbords, af skræk for at blive for runde.\nJa jeg tror måske jeg ved det, men hvad tror du?\nDet gør sig gældende også for vandflasken, den har også i mange år, fulgt enhver fornuftig kvinde i tykt og tyndt.Med fare for, tror jeg, at vi mister alt for mange salte og mineraler, som er skyllet ud. Der har ligesom ikke været balance i tingene.\nNå men dette var bare lige morgenens overvejelser, her en grå og våd Bededag. Te og knækbrød af det gode, med fede oste på. Så var det at gulerods tanken igen, kom til mig. Sådan har jeg det, som du kan læse andet sted på siden her, med overgangsalder varme også, hvordan fanden får vi lige noget fornuftigt ud af den. Det er rent spild.\nSå meget kan jo overvejes i omgangen med andre mennesker, det er jo dejligt at der givers mere end blot samvær.\nEn god bede dag til jer alle, pas nu på knæene.\nLiselotte 30. april 2010 kl. 00.41\nHa ha ha... skønne overvejelser og jeg genkender kvindebilledet. Godt nok er jeg ikke gulerodsgnaver i mere end almindeligt omfang, men vandflasken har jeg båret med mig (man bliver faktisk frygteligt tørstig af at tolke), så den tager jeg til mig og efterrationaliserer også på den med at skylle alt det gode og det vigtige lige durk ud igen. Interessant, tænker jeg.\nSifka 30. april 2010 kl. 00.43\nJeg genkender både vandflasken og posen med gulerødder, ikke fra mig selv, for jeg skal sidde ned, når jeg spiser. Dels vil jeg nyde maden, og derudover kan jeg bare ikke finde ud af at hverken spise, eller drikke, når jeg bevæger mig. Ikke engang en is kan jeg spise gående.\nSelvom jeg har fokus på at ændre madvanerne, har jeg ikke haft behov for en pose med gulerødder. Både mad og vand er lagt ind i forbindelse med de måltider, jeg render ind i i løbet af dagen og det holder mig fint gående dagen igennem.\nRigtig god bededag:)\nfolehave's univers 30. april 2010 kl. 00.50\nJa nu er det jo ikke sådan at jeg ikke gnaver de gule selv og vand får jeg også. Men det er bemærkelsesværdigt.\nJeg kan i modsætning til dg Sifka, indtage føde, gåend ståend og liggende. At det er at foretrække siddende, ved bordet, er helt klart bedst, men ikke altid lige muligt.\nAnnettes space 30. april 2010 kl. 02.37\nHahaha....som så ofte før får du mig til at skraldgrine. Ikke af dig, men dine kloge reflektioner er simpelthen SÅ rammende. Det er sgu derfor klimakteriekvinder af nogle mænd næsten sættes på linie med hekse. Så skønt :-))\nNå, men gulerødder og vand!!!\nJeg spiser helt sikkert for få gulerødder, min mave gør mærkeligt hvis jeg får for mange rå grønsager...Og vand ved jeg at jeg helt sikkert drikker alt for lidt af. Kaffe fungerer fint for mig.\nOg jeg spiser sådan set også kun 2 gange i døgnet. Muligvis hænger også dette sammen med een eller anden grad af klimakteriebøvl, jeg ved det ikke. Ved bare at jeg ikke orker alle mulige retningslinier for mit liv. Udstukket af andre!! Og det uanset om det drejer sig om min rygning, indtaget af grønt (eller orange) og vand eller om jeg sover på langs eller tværs.\nFaktisk kender jeg 1 (een!!!!) mand som ind imellem får et flip med gulerødder fordi han skal tabe sig....men haha, det holder sjældent så længe af gangen...\nJeg sparer knæene idag da jeg hverken skal bede eller luge ukrudt...det første tjener vist ikke noget formål og det sidste er det ganske enkelt for vådt til udenfor.\nHa en skønherlig dag :-)))))


Ny sognepræst ansat i Rind-Kollund Pastorat | viborgstift.dk\nVicky Lützen Pop Fredslund tiltræder stillingen pr. 1. februar 2021\nVicky Lützen Pop Fredslund\nSognepræst Vicky Lützen Pop Fredslund er pr. 1. februar 2021 ansat som ny sognepræst i Rind-Kollund Pastorat, Herning Søndre Provsti.\nVicky Lützen Pop Fredslund kommer fra en stilling som præst i Dansk Sømandskirke Hamborg, DSUK, men er allerede et kendt ansigt i Viborg Stift, da hun i 2020 har været konstitueret som vikar i Viborg Stift i forbindelse med en studieorlov.\nViborg Stift ønsker Vicky Lützen Pop Fredslund stort tillykke med ansættelsen, og ser frem til et fortsat godt samarbejde.\nVicky Lützen Pop Fredslund fortæller lidt om sig selv og sin baggrund\nJeg blev ordineret i 2005 og fik embede i tre skønne sogne i Haderslev Stift: Vejstrup, Hejls og Taps. Her nød jeg at være landpræst i 7 1/2 år indtil eventyret kaldte mig og min familie ud i verden. I de følgende 7 1/2 år var jeg præst i Danske Sømands- og Udlandskirker, først i Luxembourg og dernæst i Hamborg. I sommer rejste vi, min mand, jeg og vores tre børn, tilbage til Danmark, da det nu var min mands tur til at 'føre an' og han havde fået en god stilling i Brande. Lind blev fra mange sider nævnt som et skønt sted at bosætte sig og vi fulgte rådene. Og da det så tilmed viste sig at der var en stilling slået op på dette dejlige sted, ja så var det som om at det var bestemt, at det var her vores nye eventyr skulle udfolde sig.\nOprindeligt læste jeg sociologi og under studierne kom jeg meget hos en præstefamilie, som jeg kendte. En dag sagde præsten over et muntert glas rødvin: "Jeg tror du skal være præst, du vil elske både studiet og embedet". Det var med nogen skepsis at jeg fulgte nogle forlæsninger på teologi, men efter 14 dage var jeg solgt. Og det har jeg været lige siden. Helt solgt. Til studiet og til embedet. Nogle gange er det tilrådeligt, ja nogle gange endog nødvendigt, at glemme sig selv og lytte til andre.\nI denne tid er svaret let: Corona. Men udfordringen, tænker jeg, er ikke blot hvordan vi skal komme igennem denne corona-tid med færest mulige tab. Udfordringen er også hvordan vi kan drage nytte af denne tid. Hvordan vi kan tage ting med os videre, som kan berige vores liv, vores arbejde, vores familie, vores samfund osv. For der er rigtig meget vi kan lære. Med omtanke og omhu, så tror jeg, at vi vil kunne blive stærkere og klogere pga denne corona-tid.


Jernbanegade har fået en oase af stoffer | Ugeposten Skjern | Ugeavisen.dk\nDu er her: Forside - Ugeposten Skjern - Jernbanegade har fået en oase af stoffer\nHelle Heldgaard Jensen har i årevis haft patchwork som sin hobby. For seks et halvt år siden gjorde hun det til sin levevej. Foto: Christian Baadsgaard\nJernbanegade har fået en oase af stoffer\n04. juni 2019 kl. 08:31\nFor en måneds tid siden åbnede Helle Heldgaard Jensen Patchwork-Oasen i Skjern. Kunderne kommer langvejs fra for at købe ind, og hun håber at det kan trække flere folk til byen.\nSKJERN: - Jeg skal helst have stoffer hele tiden.\nElsebeth Nielsen fra Skive er klar i mælet om sin afhængighed. Som hun også bemærker, så kan man jo blive noget så trængende. Sammen med veninderne Solveig Nielsen og Laila Andersson er hun kommet til Skjern for at få fat i noget. Og for Elsebeth Nielsen er det alvorligt. Hun er i gang med at flytte, og har smidt en masse på lossepladsen. Blandt andet stoffer fra 70´erne...\nNu er der forskel på stoffer og stoffer. Og i dette tilfælde er det altså noget, som man kan sy af. Det kan man få fat i hos Patchwork-Oasen, der åbnede butik i Jernbanegade for en måneds tid siden, og de tre veninder har en blomst med til indehaveren Helle Heldgaard Jensen som et tillykke fra tre trofaste kunder, der gerne kører langt for at få fat i nyt materiale at sy af. Nu sidder de over en kop kaffe i baglokalet, og lader sig inspirere af de patchwork-tæpper, der hænger på væggen. Faktisk er det utroligt, hvad der kan laves i patchwork. På Skive-egnen har man digteren Jeppe Aakjærs hjem, Jenle, og de tre veninder er med i Aakjær-gruppen. Til et jubilæum for nylig syede de ting, der var inspireret af hans sange.\n2500 ruller stof i butikken\nOg det med afhængighed kender Helle Heldgaard Jensen alt tid. Hun har altid holdt af at sy, og for en del år siden deltog hun i et patchwork-kursus. Siden har hun ikke set sig tilbage, og da hun for nogle år siden stoppede som dagplejer, åbnede hun Patchwork-Oasen i sit hjem. Der har hun været i seks et halvt år, men nu var tiden inde til at flytte i andre lokaler. Helle Heldgaard Jensen turde at gøre det, for hun vidste hvad omsætningen var. Og i løbet af den måned, der er gået, er hun positiv overrasket.\n- Mine kunder kommer jo fra hele landet, og jeg har en netbutik. Så har jeg stof til børnetøj, og nu har jeg udvidet med andre syting, og der er også mange, der kommer ind for at købe nål og tråd. De kom jo ikke før, da jeg var derhjemme, fortæller Helle Heldgaard Jensen, der har 2500 ruller stof i butikken.\nI butikken er der altid kaffe på kanden, og hver torsdag kommer en syklub. Der er medlemmer fra Vildbjerg, Ringkøbing og Give, der kommer, så butikken har et meget stort opland.\n- Jeg får besøg af busser med kunder. Forleden havde jeg 30 kunder, der kom fra Aalborg, så jeg håber på at trække lidt flere til byen, forklarer Helle Heldgaard Jensen.\nMen hvorfor er patchwork så fascinerende?\n- Man stresser af med det, fordi man skal sidde og kombinere farver og mønstre, siger Helle Heldgaard Jensen og afslører, at der er meget matematik i at få tingene til at gå op. Når det så lykkes, så er mulighederne uendelige. Grydelapper, sengetæpper, tasker og dækkeservietter er blot noget af det, der kan komme ud af patchwork.


ᐅ Gardinshoppen.dk rabatkoder & tilbud • Aktuelle & testede, juni 2022 | Rabathelten.dk\nGardinshoppen.dk rabatkoder og tilbud\nVores anbefaling 5% rabat på hele sortimentet hos Gardinshoppen.dk\nGratis farveprøver hos Gardinshoppen.dk\nSidste ændring foretaget den 25/11/21 klokken 07.34 af Asger.\nHos Gardinshoppen får du mere end bare end almindelig prisgaranti, her er der nemlig 105 % prisgaranti. Dvs. de matcher prisen hos andre butikker og giver samtidig fem procent rabat! Skrevet af Asger den 23/12/2019.\nPrisgaranti hos Gardinshoppen.dk\n5% rabat ved tilmelding af nyhedsbrevet hos Gardinshoppen.dk\n20% rabat hos Gardinshoppen.dk\n5% rabat hos Gardinshoppen.dk\n10% rabat på hele sortimentet hos Gardinshoppen.dk\nAktuelle Gardinshoppen.dk-tilbud og -rabatkoder\nVærd at vide om Gardinshoppen.dk\nGardinshoppen er eksperter, når det gælder gardiner. Det er onlinebutikken til alle dem, der er på udkig efter nye gardiner eller persienner.\nHos Rabathelten kan du finde de rabatkoder og tilbud, som gør det endnu mere prisvenligt at shoppe hos Gardinshoppen – god fornøjelse!\nGardinshoppen har gardiner til alle\nGardinshoppen siden 2008\nStort sortiment indenfor gardiner\nGardinshoppen på de sociale medier\nSå enkelt foregår betalingen hos Gardinshoppen\nHvordan bliver gardinerne leveret?\nFortrydelses- og reklamationsregler hos Gardinshoppen\nSådan indløser du din rabatkode hos Gardinshoppen\nOpdateret af Asger am 04/08/2021.\nHos Gardinshoppen kan man finder alt lige fra rullegardiner og plissegardiner til persienner og lamelgardiner. Det store udvalg opdateres løbende, og der er altid fokus på moderne trends indenfor boligindretning, så man altid kan være sikker på at finde de ”rigtige” materialer, modeller og farver.\nGardinshoppen er et dansk foretagende, som blev grundlagt i 2008 med en ambition om at tilbyde kvalitetsgardiner til konkurrencedygtige priser. I dag er virksomheden en af de førende og mest brugervenlige onlinebutikker, der specialiserer sig i gardinsalg på nettet. Gardinerne designes og produceres altid ud fra kundernes ønsker og behov, og dermed kan man altid være sikker på at få et produkt, som matcher ens forventninger både i forhold til farve, design, materialer og størrelse.\nGardinshoppen har et omfattende sortiment, hvor høj kvalitet går hånd i hånd med tilfredshedsgaranti, som giver tryghed, når man shopper. Hos onlinebutikken kan man købe følgende produkter:\nAlle ovennævnte produkter kan designes i forhold individuelle behov, ønsker og præferencer. Derudover er der også mulighed for at bestille gratis farveprøver, som forhåbentlig gør det nemmere at beslutte sig for, hvad man gerne vil have.\nGardinshoppen finder man på både Facebook og Twitter, hvor virksomheden deler gode tilbud, billeder af nye produkter og andre relevante opslag. Hvis man ønsker at modtage løbende opdateringer om onlinebutikken, er der mulighed for at følge Gardinshoppen på disse sociale kanaler.\nDet er sikkert, nemt og hurtigt at betale for sine varer hos Gardinshoppen. Man behøver ikke at betale ekstra gebyrer, og betalingen bliver først trukket fra ens kreditkort efter varens afsendelse. Man kan vælge mellem følgende betalingsmetoder:\nOnlinebutikken benytter sig af enten PostNord, GLS eller Danske fragtmænd som leveringspartnere. Eftersom varerne skal designes og skræddersyes til kundernes individuelle behov og bestillinger, tager det cirka 12 almindelige arbejdsdage, inden varen ankommer. Fragt koster 59 kroner, med mindre andet fremgår. Endelig skal man være opmærksom på, at Gardinshoppen kun leverer til adresser i Danmark.\nProdukter, der designes i forhold til særlige præferencer, kan ikke returneres. Skulle det ske, at man fortryder sit køb, inden man har modtaget varen, bedes man venligst kontakte butikken for at høre om mulighederne. Hos Gardinshoppen har man hele 36 måneders reklamationsret, hvilket vil sige, at man enten kan reparere, få ombytning, pengene tilbage eller afslag i prisen. Dog skal reklamationen være berettiget, hvilket vil sige, at det ikke må skyldes fejlhåndtering eller anden uhensigtsmæssig adfærd.\nHvis man er i tvivl om noget, eller hvis man har spørgsmål til en igangværende bestilling, returnering, reklamation eller et produkt, man har fundet på hjemmesiden, kan man enten ringe eller skrive til Gardinshoppens kundeserviceafdeling. E-mailadressen er kundeservice@gardinshoppen.dk, og telefonnummeret er 70 20 10 84. Telefonerne er åbne fra mandag til onsdag og fredag mellem klokken 13 og klokken 16, og torsdag mellem klokken 16 og klokken 18.\nSom det første skal du finde en rabatkode til Gardinshoppen her hos Rabathelten. Husk at læse betingelserne for brug af koden, inden du fortsætter.\nKopier rabatkoden, og gå herefter videre til Gardinshoppen.\nHer skal du finde de produkter, du gerne vil have, og lægge dem i din indkøbskurv.\nBagefter skal du klikke på den lille indkøbsvogn øverst på siden for at komme videre. Når du kommer til overblikssiden, står der nederst ”Gavekort” – her skal du indtaste din rabatkode.\nNår rabatten er fratrukket, skal du klikke på ”Gå til bestilling”, og herefter skal du videre til siden, hvor du skal indtaste dine personlige oplysninger.\nNår du har indtastet alle oplysningerne, skal du klikke på ”Godkend ordre”\nHerefter skal du vælge din betalingsmetode, og derefter skal du gennemføre din betaling.\nSådan! Din bestilling hos Gardinshoppen er afsluttet, og nu skal du bare glæde dig til, at dine varer snart dukker op derhjemme. Vi håber, du bliver glad for dit køb – på gensyn hos Rabathelten!\nOfte stillede spørgsmål om Gardinshoppen.dk\n💸 Hvilke Gardinshoppen.dk rabatkoder kan jeg spare penge med i juni 2022?\nNetop nu kan du spare penge med følgende Gardinshoppen.dk rabatkoder og tilbud:\n💶 Hvor mange Gardinshoppen.dk rabatkoder og tilbud er aktuelle i øjeblikket?\nI øjeblikket findes der 1 Rabatkode & 2 Tilbud fra gardinshoppen.dk, som du kan benytte og spare penge med i juni. Alle rabatkoder og tilbud er testet og verificeret af vores medarbejdere.\n💌 Hvordan kan jeg kontakte Gardinshoppen.dks kundeservice?\nKundeservice hos Gardinshoppen.dk kan kontaktes via telefon på +45 70 20 10 84 og via e-mail kundeservice@gardinshoppen.dk.\nAdressen til Gardinshoppen.dk er følgende:\n💳 Hvilke betalingsmetoder kan benyttes hos Gardinshoppen.dk?\nHos Gardinshoppen.dk kan du nemt og enkelt betale med Dankort, VISA Dankort, MasterCard og Maestro.\n🛍 Hvordan sender Gardinshoppen.dk bestillingerne?\nGardinshoppen.dk sender bestillingerne i samarbejde med GLS.\n🌐 Findes Gardinshoppen.dk på de sociale medier?\nJa, du finder Gardinshoppen.dk på Facebook og Twitter.\nvidaXL 2 Rabatkoder & 2 Tilbud\nAndLight 1 Rabatkode & 2 Tilbud\nDu er her: Rabathelten.dk Bolig & Indretning Gardinshoppen.dk rabatkode Om os Hjælp Vilkår og betingelser Kontakt os / Imprint


/ Søg sommerhuse / Haurvig / V30319\nVesterledvej 26 - Haurvig - V30319\nMed udsigt til et skønt klitområde og meget tæt på stranden ligger dette hyggelige sommerhus. Sommerhuset er indrettet med et dejligt lyst og brugervenligt køkken. Køkkenet ligger som det centrale sted i sommerhuset i åben forbindelse med stuen, hvorfra der er indgang til de tre af værelserne. Sommerhus med spa og sauna i Danmark! Gratis slutrengøring!\nTil sommerhuset hører en skøn terrasse, hvor du på en lun sommeraften med fryd kan nyde en flot solnedgang. Endvidere kan det nævnes, at der i gåafstand fra sommerhuset ligger en hesteudlejning. Enten du vil nyde naturen fra hesteryg eller som gående, er der altid en rigtig god oplevelse i vente.\nFryser 43 L\nuge 2 2755,-\nuge 3 2755,-\nuge 4 2755,-\nuge 5 2755,-\nuge 6 2755,-\nuge 7 2755,-\nuge 8 2755,-\nuge 9 2755,-\nuge 10 2755,-\nuge 11 2755,-\nuge 12 2755,-\nuge 13 4345,-\nuge 14 4345,-\nuge 15 2755,-\nuge 16 2755,-\nuge 17 2755,-\nuge 20 3484,-\nuge 21 3484,-\nuge 22 3484,-\nuge 23 3484,-\nuge 24 3484,-\nuge 25 4345,-\nuge 26 4345,-\nuge 27 5274,-\nuge 28 6334,-\nuge 29 7260,-\nuge 30 7260,-\nuge 31 7260,-\nuge 32 6334,-\nuge 33 5274,-\nuge 34 5274,-\nuge 35 4345,-\nuge 36 4345,-\nuge 37 3484,-\nuge 38 3484,-\nuge 39 3484,-\nuge 40 3484,-\nuge 41 4345,-\nuge 42 4345,-\nuge 43 3484,-\nuge 44 2755,-\nuge 45 2755,-\nuge 46 2755,-\nuge 47 2755,-\nuge 48 2755,-\nuge 49 2755,-\nuge 50 2755,-\nuge 51 2755,-\nuge 52 4345,-


Tanker nok - sådan en titel - Movellas\n5. sådan en titel\nJeg lover, at jeg aldrig bliver kærestekedelig.\nMen jeg kan ikke love, at mine tanker er et andet sted.\nJeg lover dog, at jeg aldrig vil undertrykkes.\nJeg lover, at jeg stadig har tid til andre... altså selvfølgelig.\nJeg er jo stadig mig, bare med endnu en titel - kæreste.\nFatter det stadig ikke, jeg er pludselig en af de piger.


OSO om sælger - Skolehjælpen.dk\nOSO om hvordan man bliver sælger.\nKort formulering af hvad du vil undersøge med din opgave:\nAt undersøge hvad der skal til for at blive en god sælger.\nUnder dette vil jeg undersøge personlige egenskaber, den faglige viden, viden om produkter, kropssproget, reklamer samt uddannelsen.\nHvilke dele forventer du vil indgå i dit produkt:\nSom produkt vil jeg fremstille en rapport som omhandler min opgave.\nUddannelsen til at blive sælger\t5\nAk (erhvervsakademiskuddannelse)\t6\nDe personlige egenskaber\t7\nNonverbal kommunikation\t8\nRapport fra Danske Sælgere\t9\nResearchen af kundeemner\t11\nGrunden til at jeg har valgt at skrive om hvad, der skal til for at blive en god sælger, er dels at jeg virkelig godt kan lide at have med mennesker at gøre og dels, at emnet økonomi interesserer mig meget. Blandingen af disse 2 ting må være sælger. Kombinationen af salg og service tiltaler mig meget. Da jeg så blev stillet overfor denne udfordring, at lave en obligatorisk selvvalgt opgave, var det mig nærliggende at prøve at finde ud af noget mere om denne mulige fremtidsbeskæftigelse..\nUddannelsen til at blive sælger\nSælger er en bred betegnelse for mange forskellige job typer og derfor også en betegnelse med mange uddannelser bag. Brancher inde, for salg er vidt forskellige. Derfor er det teoretisk muligt at blive sælger ved kun at have folkeskolens afgangsbevis, mens at der er nogle brancher kræves krav som fx en gymnasialuddannelse plus en erhvervsøkonomisk uddannelse eller en eksamen fra universitet med erhvervsrelevans. Her vil jeg beskrive min forventede uddannelsesplan: ...\nDet at sælge er noget vi alle gør dagligt. Når en teenager plager sin mor for at få lov til at tage med til en fest, forsøger teenageren at overbevise moren om, at dette er en god ide. Det samme gør en sælger, når han forsøger at overbevise kunden om at den løsning, sælgeren har, er den mest brugbar.\nDer findes mange forskellige former for salg og derfor er der brug for mange forskellige egenskaber. Jeg vil i dette afsnit beskrive de personlige egenskaber, som jeg mener er relevante i forhold faget sælger.\nEn sælgers primære opgave vil altid være at præsentere de bedste løsninger på kundes problem eller behov. Sådan at kunden formentlig vil vende tilbage, fordi han var tilfreds med løsningen. Kunden skal føle, at det er ham der vælger løsningen, og at sælgeren blot er en troværdig konsulent eller rådgiver. Rygtet om at der er mange sælgere, der er mere plattenslagere, end sælgere er fortid, fordi de fleste firmaer har regnet ud at denne form for salg overhovedet ikke kan betale sig. Den måde at sælge på vil være meget omkostningsfuld, fordi sælgeren konstant skal ud at finde nye kunder, der har et eventuelt behov for hans produkt. I dag handler det om at gøre kunder tilfredse så... Køb adgang for at læse mere Allerede medlem? Log ind\nGod inspiration, overskrifter dog en smule rodet\nEn god OSO der har det hele med ;)\nGod helt sikker værd at tage.\nAndre brugere, der har downloadet OSO om sælger, har også downloadet


Bus eller tog: Busselskab vil kapre flere kunder med nyt tiltag | TV MIDTVEST\nBus eller tog: Busselskab vil kapre flere kunder med nyt tiltag\nDSB har i forvejen mærket, hvordan kampen om kunderne er hård. Nu kommer endnu et tiltag, der skal lokke kunderne væk fra toget og over i bussen.\nKampen om kunderne på dansk indenrigstransport er benhård.\n30. apr 2019, kl. 09:24\nGratis film, tv-serie, lydbog, e-bog eller spil.\nquoteVi stræber hele tiden efter at gøre passagerernes samlede rejseoplevelse endnu mere behagelig.\nDaniel Krauss, Grundlægger og CIO ved FlixMobility.\nDet tiltag fra busselskabet Flixbus skal ses som seneste led i kampagnen, hvor man forsøger at tilegne sig en større del af markedet for indenrigsrejser i Danmark. De senere år er det lykkedes at få et stigende antal danskere til at skifte DSB og tog ud med Flixbus.\nFlixBus, der er en international operatør indenfor busruter, overtog for et par år siden størstedelen af det danske busmarked for indenrigsruter. Det skete, da man opkøbte både Abildskou og Rød Billet.\nI Midt- og Vestjylland driver FlixBus ruter til Herning, Viborg, Skive, Thisted, Holstebro og Nykøbing Mors.\n- Vi stræber hele tiden efter at gøre passagerernes samlede rejseoplevelse endnu mere behagelig. Ved at de rejsende vil have adgang til topunderholdning på rejsen, så fortsætter vi med at at forbedre fjernbus-oplevelsen, siger Daniel Krauss, Grundlægger og CIO ved FlixMobility, der står bag FlixBus i en pressemeddelelse.\nDSB har også intensiveret kampagnerne i kampen om kunderne. Eksempelvis har man lanceret et nyt produkt, hvor man kan få refunderet de billigere Orange billetter. Dermed har man forsøgt at give mere fleksibilitet til de kunder, der ønsker den billige billet.


løbetræning | Jeg er løber\nI dag løb jeg i morges en tur sammen med Sascha og Jepser fra klubben. Vi havde planlagt en 15-18 km tur, men turen endte med at blive lidt længere. Vi startede med at løbe langs Amager Strandpark og videre til Kløvermarken.\nDerfra løb vi rundt om voldene langs Christania og tilbage af samme rute som vi kom ad. I alt en tur på 21,4 km.\nPå næste søndag skal jeg sammen med min bror, hvis han bliver klar igen da hans slås med skinnebensbetændelse og ømme ben, løbe Cph Half Marathon og jeg skal derfor til at tænke over at trappe lidt ned på løbetræningen således at benene er klar til den komme søndags 21 km lange løbetur igennem Københavs gader.\nBricksession: cykel- og løbetræning\nLøbetræning til Ag. Anna på Naxos\n6. september 2015 Løbetræninghalv marathon, Kvik Tri Team, løbetræninglarskudsk\nI dag har jeg været til løbetræning med Kvik Tri Team eller det vil sige jeg har forsøgt at være til træning. Det endte desværre med at jeg løb hjem før tid, da jeg havde ondt i højre ben omkring lægmusklen og skinneben og også havde ondt op indersiden af venstre knæ. Håber ikke det er noget slemt.\nDa jeg kom hjem lagde jeg is på lægmusklen. I morgen står den på cykeltræning efter arbejde og så håber jeg på at løbe IM løberuten på lørdag sammen med et par stykker fra klubben. Hvis jeg i morgen mærker noget til min ømhed i benene i morgen tror jeg at jeg springer løbeturen over lørdag.\n6. august 2015 LøbetræningKvik Tri Team, løbetræningjegerlober\nJeg havde sat vækkeuret til at ringe kl. 07:00, men jeg vågnede af mig selv allerede kl. 06:20 hvorfor jeg valgte at stå op da jeg skulle med Kvik Tri Team til cykeltræning – en lange tur til Nordsjælland.\nJeg spiste morgenmad, yoghurt med friske bananskiver og derefter klædte jeg om til cykeltøjet. Bagefter tjekkede jeg mine cykelsko i forhold til klamperne som jeg havde haft taget af i fredags da jeg skulle leje cykel på Naxos. Da pedalerne på den lejede cykel ikke passede til mine cykelsko måtte jeg i udlejningsbutikken skifte klamper. Det viste sig at de sad udmærket og jeg lavede derfor ingen justeringer.\nKl. 08:10 cyklede jeg mod Sundby Kirke på Amagerbrogade hvor vi har mødepunkt kl. 08:30 til cykeltræningen om søndagen. Turen gik ind gennem byen af Åboulevarden, videre af stierne der løber langs Hillerødmotovejen, videre til Farum, Høvelte, Sjælsmark, Hillerød, Nødebo, Esrum, Dronningmølle, langs kysten videre til Helsingør og derfra hele vejen langs kysten ad strandvejen tilbage til København. En tur på i alt 140 km. Da vi nåede København efter ca. 130 km var gennemsnitsfarten 30 km/t – den faldt dog til 29,8 km/t ind gennem byen og det sidste stykke hjem via Amager Standvej.\nDa jeg nåede hjem satte jeg cyklen, tissede og hoppede derefter i løbeskoene. Jeg løb ned til Amager Standpark. Efter 2,5 km vendte jeg om og løb hjem igen så det blev en tur på 5 km i pace 04:58 km/min. Løbeturen var mest for at benene kan blive trænet til skiftet fra cykel til løb.\n12. juli 2015 Brick træning140km, Bricksession, cykeltræning, Krydspastræning, Kvik Tri Team, løbetræning, Nordsjællandjegerlober\nI dag har jeg været ude at løbe. I går aftalte jeg med Frederik at løbe her til morgen. Vi aftalte at løbe en lang tur – noget i retning af 20+ km. Vi startede fra hotellet kl. 07:00 og løb af hovedvejen mod Ag. Anna. Allerede efter et par km kunne jeg mærke mit venste knæ som jeg også fik ondt i sidst jeg var ude at løbe. Men det var ikke værrer end at jeg følte at jeg godt kunne fortsætte. Der var mindre trakfik på hovedvejen end da vi løb der sidst hvilket sikkert skyldes tidspunktet som i dag var noget tidligere på dagen. Det var allerede godt varmt. Vi fandt hurtigt ind i et tempo som passede os begge og løb således mellem 05:05-05:25 min./km alt efter hvor bakket/kuperet vejen var. Vi nåede Ag. Anna (en lille bitte strand by helt ud til kysten som mest af alt består af græske taverner og små hoteller) efter ca. 5,5 km og fortsatte videre ud af byen. Da mit knæ desværre fortsatte med at gøre ondt valgte jeg at vende om og løbe tilbage til udgangspunktet da vi nåede 7 km.\nFrederik valgte at fortsætte lidt endnu ud af samme vej langs kysten. Jeg var endelig blevet ordenlig varm og mit løb virkede mindre ubesværet. Da jeg var ca. 3 km fra hotellet mødte jeg en turist på racercykel som jeg fik stoppet da jeg meget gerne vil høre ham om hvor han havde lånt/leje cyklen da jeg meget gerne vil leje racercykel på ferien og prøve at cykeltræne på Naxos. Han forklarede mig at det var hans egen cykel han havde med hjemme fra, men han kendte til en cykelbutik i Naxos by hvor der var mulighed for at leje rigtige racercykler med pedaler til cykelsko osv. (dem jeg har ellers har kunnet finde hos biludlejningselskaberne som også udlejer cykler har været med almindelig pedaler og støtteben).\nEgenligt var planen at løbe tilbage til hotellet, men den plan ændre jeg nu da jeg gerne vil finde ud af pris m.m. i forhold til at leje en cykel. Vi rejser hjem på lørdag og der er derfor ikke mange dage tilbage så hvis det skal nåes på denne tur skulle jeg rykke på det. Jeg fortsatte derfor videre ind mod centrum af byen og efter at have spurgt et par lokale om vej fandt jeg butikken. Den var lukket, men naboen kunne fortælle mig at de vil åbne kl. 09:00 hvorfor jeg satte mig til at vente. Lidt efter kom ejeren og efter lidt snak frem og tilbage blev vi enig om at jeg kunne leje to racercykler på fredag.\nDerefter løb jeg tilbage til hotellet.\nDa jeg kom tilbage til hotellet viste mit Garmin ur 15,5 km fra hotellet til Ag. Anna og til cykelbutikken “Real Bike”. Fra cykelbutikken til hotellet viste uret “Ugyldig”, men var ca. 1,5 km – hvorfor uret ikke har fået registeret/gemt min sidste løbetur fra butikken til hotellet ordenligt ved jeg ikke, men jeg skal da helt sikkert have kontaktet Garmin Support for at høre om de kan hjælpe med at “finde turen” frem.\nI morgen har jeg aftalt at løbe Tabata med Frederik (8 x 20 sek.) x 3 + opvarmning og afjoggning. I forhold til mit knæ har jeg stort set ikke mærket noget til det i dag. Jeg er en lille bitte smule øm på indersiden og under knæskallen, men jeg har ikke haft decideret ondt i knæet hvilket måske bl.a. skyldes at jeg var mere opmærksom og fokuseret på at løbe korrekt i dag, men også bla. fordi jeg, da vi var kommet ned på den lokale strand, modtog en omgang massage af fødder og lægmuskler.\nCykeltræning i bjergene på Naxos\n8. juli 2015 Løbetræning15 km, Ag. Anna, Cykeludlejning, løbetræning, Naxos, Racecykel, Real Bike, sommerferiejegerlober\nI går havde jeg en aftale om at starte dagen med en omgang løbetræning sammen med Jesper fra Kvik Tri Team allerede kl. 06:30. Jeg havde fri for arbejde for at pakke og klargøre til sommerferien, men Konen skulle på job og jeg skulle derfor have overstået dagens træning før hun tog afsted.\nAllerede fra starten af havde jeg svært ved at få mit løb til at fungerer ordenligt. Jeg havde tunge ben og følte mig generelt bare træt.\nVi havde på forhånd aftalt at løbe ca. 10 km så jeg vidste nogenlunde hvad der ventede mig, men jeg synes alligevel at jeg havde det svært. Ruten løb ned til Amager Strandpark, ned til badeanstalten Helgoland, ned og runde fyrret og tilbage igen af samme rute.\nVi lavede dog en lille afstikker til Kastrup Fortet da Jesper gerne ville vise mig en vandpost på fortet. Desværre var der lukket så vi løb tilbage på den planlagte rute.\nFor at komme helt op på de 10 km løb vi en lille omvej ned forbi Den Blå Planet og videre op til Kastrup Metro station og derfra hjem til udgangspunket.\nJesper og jeg løb 10,05 km på 52m:08s hviket svare til pace 5:11 min/km i gennemsnit.\nI dag stod jeg ekstra tidligt op for sammen med familie at rejse til Grækenland, Naxos for at holde en uges sommerferie. Imellemtiden låner vi huset ud til vores gode venner fra Aarhus som så på den måde får en uge i hovedstaden. Uret ringede i morges kl. 03:20 – vi lod det ringe et par gange. Kl. 04:35 kom vores venner som vi holder sommerferie med forbi og samme tog vi så til lufthavnen. Kl. 06:55 lettede vi fra Kastrup.\nKl. 18:00 (lokal græsk tid) var vi fremme på hotellet efter ca. 12 timers rejse: Metro, fly, ventetid i Santorini lufthavn, bus til havnen, ventetid på havnen hvor vi ventede på færge til Naxos. Færgetur på ca. 2 timer. Og så til sidst en bustur mere før vi var fremme på hotellet. Vi skiftede hurtigt til badetøj og hoppede en tur i poolen.\nEfterfølgende skiftede vi tøj og gik ned i Naxos by for at spise aftensmad. Nu er jeg tilbage på hotellet og er super træt efter en meget lang og udmattende rejsedag. Har aftalt med Frederik som vi rejser med at løbe en tur i morgen tidlig.\n4. juli 2015 Løbetræning10 km, Amager Strandpark, Grækenland, løb, løbetræning, Naxos, sommerferiejegerlober\nNærdødsoplevelse og flot løbetur\nI går var jeg til svømmetræning med klubben. Og selv om overskriften måske antyder at der skete noget alvorligt så var det heldigvis ikke helt tilfældet. Svømmetræningsprogrammet består som oftes af 2 dele. Første del består af opvarmning og den næste del er selve hovedprogrammet. Opvarmningen bestod bl.a. af 4 x 25 meters dyk og det trak tænder ud i går. Jeg har før svømmet distancen under vand og ved godt langt hen ad vejen at det er mentalt, om man når hele vejen fra a til b under vandet. Træneren spurgte hvordan vi syntes vi havde det, og hvordan vores 25 meters dyk gik, og jeg nævnte blot ganske kort at det føltes som en “nærdødsoplevelse” – de sidste 10 meter er hårde nævnte jeg, og at jeg når at tænke “nu er mine sidste 2 sekunder kommet og så tænker jeg på min kone og datter en sidste gang” før jeg hamrer min hånd ind i basinvæggen i enden af de 25 meter og stiger til overfladen og gisper efter vejret.\nJeg kom igennem de 4 x 25 meter og fik svømmet en stor del af programmet og det blev I alt til 2.225 meter.\nI dag har jeg været på Kalvebod Fælled på Amager for at løbetræne sammen med min bror. Min bror og jeg skal sammen løbe bl.a. B.T. Halvmarathon, men min bror har af forskellige årsager ikke fået løbetrænet nok de sidste par måneder og nu er der kun en uge til at vi skal løbe 21 km i Lyngby og omegn, så derfor valgte vi et stille og roligt tempo. Det meste af vejen løb jeg med stort overskud og kunne uden problemer følge med. Tempoet var derimod lidt for hurtigt for min bror hvorfor han ikke var ked af, at vi måtte stoppe op da jeg ikke kunne finde vej.\nDet blev alt i alt til 14 km i kanon flot vej og meget flotte omgivelser.\n21. april 2015 LøbetræningKalvebod Fælled, Kvik Tri Team, løbetræning, SvømmetræningLars Kudsk\nKlubbens normale løbetræning kl. 10:00 på Kalvebod Brygge var lørdag aflyst pga. klubbens forårsduathlon i Kongelund, men jeg kunne desværre ikke deltage da jeg lørdag ved middags tid skulle til Påskefrokost med nogle gamle arbejdskollegaer. Derfor var min plan i går egentlig at jeg ville stå meget tidligt op, nemlig kl. 05:00 for at cykle en 100 km træningstur, men da jeg dagen forinden havde cykeltrænet på min Taxc hometrainer og efterfølgende havde fået ondt i knæet valgte jeg at ændre min planer.\nJeg valgte i stedet at tage til svømmetræning med klubben i den lokale svømmehal kl. 07:00. Der blev jeg enig med mig selv om at forsøge at gennemføre OL-distancen på alle tre disicpliner (1.500 meter svømning, 40 km cykling og 10 km løb). Svømningen blev gennemført i et interval uden pauser. Derefter en hurtigt omklædning og hurtigt hjem.\nDerhjemme spiste jeg morgenmad og klædte om til cykeltræningen. Jeg cyklede mod Dragør og videre ud på Tonseren. Derfra ud på Kalvebod Fælled, rundt på diget og derfra hjem. 43 km blev det med en gennemsnitshastighed på 29,88 km/t\nFør jeg cyklede hjemmefra havde jeg lagt løbetøjet klar. Jeg stillede cyklen i indkørslen og klædte hurtigt om og tog løbesko på og så afsted. Skiftet fra cykling til løb tog i alt 7 minutter og 30 sekunder. Det kan helt sikkert godt gøres hurtigere hvis jeg lige planlægger skiftet lidt bedre.\nLøbeturen forgik på en af mine fortrukne ruter – ned til Kastrup Havn og videre over i Amager Strandpark. Da jeg havde løbet 5 km vendte jeg rundt og løb hjem af samme rute. De 10 km blev gennemført på 00t:50m:59s – svarende til pace 5:05 min./km\nI dag har dagens træningspas stået på cykeltræning sammen med klubben. Jeg overvejede at tage med på den korte såkaldte “Begynder/letter øvede”, men blev lokket med på den lange tur. Og det blev jeg rigtigt glad for at jeg gjorde da det blev en fantastisk tur på 130 km. Super vejr og en kanon flot rute – bl.a. en del af Iroman ruten således at bl.a. jeg kunne prøve at trille ruten igennem.\nHelt præcist blev det til 131 km med en gennemsnitshastighed på 29,15 km/t. Da jeg kom hjem følte jeg mig forholdsvis frisk og jeg er overbevist om at jeg godt kunne have cyklet de sidste 50 km unden at gå fuldstændig sukkerkold.\n19. april 2015 UpdateAmager Strandpark, Brick Træning, cykeltræning, Ironman ruten, Kalvebod Brygge, Kvik Tri Team, løbetræningLars Kudsk\nI dag stod jeg op kl. 05:00. Egentlig var planen at løbe en længere tur på ca. 21 km, men det blev kun til knap 8 km. Jeg havde det simpelhen ikke i mig dag. Bortset fra at det var hårdt at komme ud af sengen så var det dejligt da jeg først var kommet afsted.\nMen jeg var sulten lige fra start af og også træt på en eller anden måde. Men efter hånden som jeg fik løbet mig varm fik det bedre og bedre, så da jeg nåede vejs ende så følte jeg at jeg faktisk løb ganske fint og ubesværerede. Nu står den på bad, morgenmad og job. Så må vi se om jeg har overskud til at træne mere i dag/aften.\nTabata-løbetræning med Frederik\n16. april 2015 LøbetræningKastrup, løb, løbetræning, Morgenløbjegerlober\nI dag startede jeg dagen med svømmetræning. Stod op kl. 06:10, klædte om, printede svømmeprogrammet og pakkede min svømmetaske og tog afsted. I vandet kl. 07:00 i den lokale svømmehal sammen med ca. 10 andre fra klubben. Jeg valgte at forsøge at følge programmet, men jeg havde svært ved at holde fokus og holde mig motiveret. Jeg synes alle banerne var svære at komme igennem og til sidst gav jeg op og gik op fra vandet, med tanke på at jeg også senere på dagen skulle kunne få noget godt ud af træningen. Så i stedet for at fortsætte valgte jeg at stoppe imens jeg var nogenlunde frisk og ville have overskud til træningspas nr. 2 senere på dagen.\nSpinningen med klubben skal man tilmelde sig og jeg havde ligesom de fleste andre lørdage også tilmeldt mig til spinning i dag. Spinningentimen i dag var blot lavet om til et kombitræningspas – et såkaldt bricktræningspas, bestående af (Cykling + løb) x 2.\nVi startede med 30 minutters spinning indenfor efterfulgt af 20 minutters løb rundt om blokken og de nærliggende veje – en rundstrækning på lige knap 1 km (nogen sagde den er 1,1-1,2 km). Jeg nåede fire gange rundt. Derefter ind i spinninglokalet igen. Op på cyklen og så det hele en gang til. 30 minutter på spinningcyklen og derefter på med løbeskoene (jeg cyklede i min tri-dragt og tog en løbe t-shirt og en ekstra trøje på da jeg skulle ud at løbe – på løbetur nr. 2 havde jeg endnu en t-shirt med således at jeg kunne få en tør trøje på begge gange).\nPå løbetur nr. 2 blev det også til 4 omgange. Min pace på løbetur nr. 1 var 4:45 min./km og på tur nr. 2 var den 4:41 min./km. Det er jeg fint tilfreds med på trods af at jeg var en af de langsommeste i dag. Jeg har ikke før prøvet sådan et træningspas og det var ret sjovt, men også virkelig hårdt. Men godt at få trænet skiftene mellem cykling og løb. Næste lørdag er jeg tilmeldt til spinning igen, men det skal jeg have afmeldt, for næste weekend står den på 10 års fødselsdag i to dage. Først skal Datteren have pigerne fra klassen på besøg og dagen efter, søndag, er der fødselsdag for hele familien.\n14. marts 2015 Brick træningBrick Træning, Fitness World, Kombitræningspas, Kvik Tri Team, løb, løbetræning, Spinning, Urban FitnessLars Kudsk\nTirsdag og onsdag var jeg i Paris. Og som jeg skrev tirsdag, håbede jeg på at komme tidligt op onsdag for at klare løbetræningen før arbejdet i Paris og efterfølgende hjemrejse.\nKl. 05:30 ringede vækkeuret og lidt efter stod jeg på en kulsort og meget stille gade i Paris. Jeg besluttede mig for at løbe mod Sacré Coeur som ikke lå lagt fra hotellet. Trods lidt vanskeligheder med at finde vej, endt jeg alligevel ganske kort tid efter min start på toppen af Montmartre og ved siden af kirken Sacré Coeur med udsigt ud over det meste af Paris. Beklageligvis var der meget tåge og stadigvæk mørkt hvorfor jeg stort set ikke kunne se noget. For at udnytte højde forskellen og bakkerne, som jeg normalt ikke har meget af på Amager hvor jeg løber de fleste af mine ture, løb jeg et par gange op ad trapperne som løber langs svævebanen op til kirken. Derefter løb jeg ned af Montmartre og ned på “normal gadeplan”.\nIfølge min egen planlægning af min træninge, imod Ironman Copenhagen 2015 23. august i år, skulle jeg i onsdags løbe i en time. For ikke at blive væk i den store by og ikke kunne finde tilbage til hotellet, som jeg ikke har boet på før, valgte jeg derfor blot at løbe lige ud, indtil at det ville passe med et returløb der kunne passe med at jeg i alt fik løbet 60 minutter. Det kom til at passe ganske fint med ruten, tiden og alt i alt fik jeg løbet knap 11 km. Derefter stod den på et hurtigt bad, omklædning, morgenmad og så afsted med metro, tog og bus til jobbet. En lang arbejdsdag med workshop, transport tilbage til lufthavnen, ventetid og et fly retur til DK 20:45, forsinkelse og ankomst der hjemme kl. ca. 23:30\nOm torsdagen var det meningen at jeg skulle løbetræne efter arbejde, men jeg var total færdig. Jeg var træt. Rigtig træt og valgte derfor at tage tidligt hjem fra arbejde for at sove lidt før løbetræningen. Men jeg var simpelhen for træt. Jeg sov til jeg skulle have aftensmad. Spiste sammen med familien og gik kort tid derefter i seng og sov godt til fredag morgen.\nFredag var det dårligt vejr og jeg valgte derfor ikke at cykle på arbejde. I stedet trænede jeg knap to timer da jeg kom hjem efter arbejde. Konen ville komme sent hjem pga. arrangement med arbejdet og Datteren havde en legeaftale med hjem, men alligevel kunne jeg godt få en god træning gennemført. Lige knap to timer på hometraineren blev det til.\nLørdag morgen stod jeg tidligt op – som jeg efterhånden godt kan sige at jeg plejer at gøre. Kørte i svømmehallen og svømmede et af trænerens mange programmer. 3.000 meter alt i alt. Egentlig gad jeg slet ikke afsted i går morges da vækkeuret ringede, men jeg tog afsted og da jeg først var i gang med programmet tog den ene bane den næste og jeg kom fint igennem.\nSenere på dagen blev det til endnu en tur på hometraineren. Egentlig var tanken at jeg skulle løbetræne bageefter for at kompensere for den manglende løbetræning torsdag, men turen i pedalerne lørdag eftermiddag var så hård for mig at jeg måtte kapitulere endnu engang og droppe hvad jeg ellers i første omgang havde planlagt. Cykelturen på hometraineren var hård og min plan var jeg i dag søndag skulle løbetræne med Sparta, 22 km og med det i tankerne tænkte jeg at det simpelhen vil blive for meget.\nDen beslutning var rigtigt. Det ved jeg i dag. Jeg vågnede i morges med ondt i maven. Det fik jeg dog i første omgang klarede med et toiletbesøg – troede jeg. For da jeg ventede på Østerbro stadion i dag på at den fællesløbe træning skulle starte fik jeg ondt i maven igen. Endnu et toiletbesøg overbeviste mig om at jeg godt kunne deltage på dagens træninge.\nJeg stillede derfor til start på Hold 5 min./km. Efter ca. 4 km måtte jeg dog sande at jeg desværre stadigvæk havde mave problemer. Efter ca. 7 km måtte jeg opgive at fortsætte med Hold 5 min./km og hurtigt muligt i stedet finde et toilet og klar maven. På standvejen er der bare ikke noget toilet og derfor blev mit toiletbesøg klaret i naturen. Undskyld.\nDa det var overstået passede det lige med at næste hold – Hold 5:10 min./km kom løbende forbi hvilket jeg udnyttede og “hoppede” med der i stedet.\nMit “toiletbesøg” hjalp i første omgang. Men desværre kun 2-3 km. Så fik jeg problemer igen. Men jeg klarede frisag hele vejen hjem til Østerbro Stadion. Men det var en kamp og meget ubehageligt. For mig at se handlede det blot om at komme hjem uden et uheld i bukserne hvilket blev alt overskyggende på dagens løbetur. Jeg kunne på ingen måde slappe af og nyde løbeturen.\nJeg løb konstant og tænkte på “hvad nu hvis…” og “Hvad pokker gør jeg hvis jeg….” osv. osv. Jeg havde ondt i maven, fik sidestik, hvilket jeg ellers ikke har haft i mange mange år, jeg kampsvedte og havde det i det hele taget ikke særlig godt. Jeg håbede hele tiden på at vi skulle holde pause ved næste lyskryds osv., blot for at slippe for at løbe, men for det meste lykkes det for fartholderne at holde gang i holdet og regulere tempoet således at der ikke var mange pauser på vej tilbage mod målet. Og der var sådan set heller ikke andet at gøre end at løbe. Når først man er afsted på de lange ture så er der som oftest langt hjem, men endnu længere hvis jeg skulle gå hjem. Derfor forsøger jeg altid at holde mig i gang i sådan en situation for så kommer jeg i det mindste hurtigere hjem.\nI alt blev det til 22 km i dag. Ikke nogen god løbetur trods det gode og solrige vejr. Resten af dagen er gået med flere toiletbesøg og hvile på sofaen.\nI morgen håber jeg på at jeg kan være klar til en gang svømmetræning.\n22. februar 2015 UpdateFællestræning, løbetræning, Maveproblemer, Paris, Sparta, SvømmetræningLars Kudsk


Language of document : Bulgarian Spanish Czech Danish German Estonian Greek English French Italian Latvian Lithuanian Hungarian Maltese Dutch Polish Portuguese Romanian Slovak Slovene Finnish Swedish ECLI:EU:C:2013:247\n18. april 2013 (*)\n»Direktiv 2001/42/EF – vurdering af bestemte planers og programmers indvirkning på miljøet – artikel 3, stk. 4 og 5 – fastlæggelse af de typer af planer, som kan få væsentlig indvirkning på miljøet – bebyggelsesplaner til »indre udvikling« fritaget for miljøvurdering i medfør af national lovgivning – fejlagtig vurdering af den kvalitative betingelse for »indre udvikling« – ingen indflydelse på bebyggelsesplanens gyldighed – til skade for direktivets effektive virkning«\nI sag C-463/11,\nangående en anmodning om præjudiciel afgørelse i henhold til artikel 267 TEUF, indgivet af Verwaltungsgerichtshof Baden-Württemberg (Tyskland) ved afgørelse af 27. juli 2011, indgået til Domstolen den 6. september 2011, i sagen:\nsammensat af afdelingsformanden, L. Bay Larsen (refererende dommer), og dommerne J. Malenovský, U. Lõhmus, M. Safjan og A. Prechal,\n– L ved Rechtsanwalt G. Rehmann\n– M ved Rechtsanwalt D. Weiblen\n– Europa-Kommissionen ved F. Bulst og P. Oliver, som befuldmægtigede,\nog efter at generaladvokaten har fremsat forslag til afgørelse i retsmødet den 19. december 2012,\n1 Anmodningen om præjudiciel afgørelse vedrører fortolkningen af artikel 3, stk. 4 og 5, i Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet (EFT L 197, s. 30, herefter »direktivet«).\n2 Denne anmodning er blevet fremsat inden for rammerne af en retssag mellem L og M, der er en kommune, vedrørende gyldigheden af en byggeplan, der var udarbejdet af denne kommune, uden at der var blevet foretaget en miljøvurdering i henhold til direktivet.\n3 I henhold til direktivets artikel 1 er formålet med dette at sikre et højt miljøbeskyttelsesniveau og at bidrage til integrationen af miljøhensyn under udarbejdelsen og vedtagelsen af planer og programmer med henblik på at fremme bæredygtig udvikling ved sikring af, at der i overensstemmelse med dette direktiv gennemføres en miljøvurdering af bestemte planer og programmer, som kan få væsentlig indvirkning på miljøet.\n4 Direktivets artikel 3, der definerer direktivets anvendelsesområde, bestemmer følgende:\na) som udarbejdes inden for […] fysisk planlægning og arealanvendelse, og som fastlægger rammerne for fremtidige anlægstilladelser til de projekter, der er omhandlet i bilag I og II til [Rådets] direktiv 85/337/EØF [af 27. juni 1985 om vurdering af visse offentlige og private projekters indvirkning på miljøet (EFT L 175, s. 40), som ændret ved Rådets direktiv 91/11/EF af 3. marts 1997 (EFT L 73, s. 5)], […]\n5 Kriterierne for bestemmelse af den sandsynlige betydning af den indvirkning på miljøet, der er omhandlet i direktivets artikel 3, stk. 5, er opregnet i direktivets bilag II.\n6 Baugesetzbuch i den konsoliderede udgave af 23. september 2004 (BGBl. 2004 I, s. 2414), som ændret ved lov af 22. juli 2011 (BGBl. 2011 I, s. 1509, herefter »BauGB«), regulerer byplanlægningen.\n7 Det fremgår af BauGB’s § 1, stk. 6, nr. 7, at kommunerne ved udarbejdelsen af byudviklingsplaner (»Bauleitpläne«) bl.a. skal tage hensyn til miljøbeskyttelseshensyn, herunder naturbeskyttelse og landskabsbevarelse.\n8 Disse byudviklingsplaner i form af en arealudnyttelsesplan (»Flächennutzungsplan«) eller en byggeplan (»Bebauungsplan«) udarbejdes, suppleres eller ændres i henhold til en standardprocedure (BauGB’s § 2 ff.), medmindre det er muligt at benytte den forenklede procedure (BauGB’s § 13) eller, når der er tale om bebyggelsesplaner til indre udvikling, en fremskyndet procedure (BauGB’s § 13a).\n9 Loven om tilpasning af byudviklingslovgivningen til europæisk ret (Europarechtsanpassungsgesetz) af 24. juni 2004 (BGBl. 2004 I, s. 1359) har til formål at gennemføre direktivet i tysk ret. Denne lov har indarbejdet miljølovgivningen i standardproceduren for udarbejdelse af byudviklingsplaner.\n10 Med hensyn til denne standardprocedure bestemmer BauGB’s § 2, stk. 3 og 4, følgende:\n»(3) Ved udarbejdelsen af byudviklingsplaner skal de interesser, der har betydning for afvejningen [navnlig af offentlige og private interesser] undersøges og evalueres.\n(4) Der foretages en miljøvurdering af de i § 1, stk. 6, nr. 7 […], omhandlede miljøinteresser, der består i at undersøge de sandsynlige væsentlige indvirkninger på miljøet, beskrive dem og evaluere dem i en miljørapport […]«\n11 Hvad angår den forenklede procedure bestemmes det i BauGB’s § 13, stk. 3, første punktum, at der »ved [denne] ses bort fra vurdering af indvirkningen på miljøet som omhandlet i § 2, stk. 4 […]«.\n12 Hvad angår den fremskyndede procedure præciserer BauGB’s § 13a følgende:\n»(1) En bebyggelsesplan omfattende byggemodning af arealer, forøgelse af befolkningstætheden eller andre foranstaltninger til indre udvikling (»bebyggelsesplan til indre udvikling« (»Bebauungsplan der Innenentwicklung«)) kan udarbejdes i henhold til en fremskyndet procedure. Bebyggelsesplanen kan kun udarbejdes i henhold til en fremskyndet procedure, hvis den fastsætter […] et overfladeareal til bebyggelse omfattende i alt\n1. under 20 000 m2 [...]\n[…] Den fremskyndede procedure er udelukket, når byggeplanen skaber betingelser for projekternes lovlighed, der i sig selv er underlagt en obligatorisk miljøvurdering i medfør af loven om vurdering af indvirkningen på miljøet eller delstatens lovgivning. Den fremskyndede procedure er ligeledes udelukket, når det må antages, at de interesser, der er beskyttet i medfør af § 1, stk. 6, nr. 7, litra b, krænkes.\n(2) I den fremskyndede procedure\n1. finder bestemmelserne om den forenklede procedure i § 13, stk. 2 og stk. 3, første punktum, analog anvendelse\n13 BauGB’s § 214, der udgør en del af afsnittet med titlen »Bevarelse af planernes gyldighed«, har følgende ordlyd:\n»(1) Overtrædelse af de formelle og proceduremæssige bestemmelser i denne lov har kun indflydelse på arealudnyttelsesplanens og de i henhold til denne lov vedtagne kommunale forordningers gyldighed, når:\n1. væsentlige aspekter af de interesser, der berøres af planlægningen, som kommunen har kendskab til eller burde have kendskab til, i strid med artikel 2, stk. 3, ikke er blevet korrekt undersøgt eller evalueret, og denne mangel er indlysende og har haft en indflydelse på udfaldet af proceduren\n(2a) Med hensyn til bebyggelsesplaner, der er udarbejdet i henhold til en fremskyndet procedure i medfør af § 13a, gælder følgende bestemmelser ud over stk. 1 og 2 nævnt ovenfor:\n1. En overtrædelse af de formelle og proceduremæssige bestemmelser og bestemmelserne om forholdet mellem bebyggelsesplanen og arealudnyttelsesplanen har heller ingen indflydelse på bebyggelsesplanens gyldighed, når den beror på den omstændighed, at betingelsen i § 13a, stk. 1, første punktum, er blevet vurderet på en fejlagtig måde.\n14 Den 14. september 2005 besluttede M at udarbejde en bebyggelsesplan i henhold til standardproceduren i BauGB’s § 2, stk. 4, for et areal på 37 806 m2 for at gennemføre en planlægning på grundlag af den eksisterende bymæssige bebyggelse og supplere den med nye beboelsesområder i periferien.\n15 I forbindelse med den offentlige høring, der blev afholdt efter denne beslutning, gjorde L og andre indsigelse mod planen, navnlig af hensyn til miljøbeskyttelsen.\n16 Den 23. april 2008 vedtog M et projekt for et mindre område. M besluttede at udarbejde en bebyggelsesplan for dette i henhold til den fremskyndede procedure i BauGB’s § 13a.\n17 Det fremgår af begrundelsen for M’s beslutning, at nævnte plan ikke forventes at få varige negative konsekvenser for miljøet, og den omfatter et samlet areal til bebyggelse på omkring 11 800 m2, hvilket er under den tærskel, der er fastsat i BauGB’s § 13a, stk. 1, andet punktum, nr. 1.\n18 Den 26. april 2008 sendte M bebyggelsesplanen til høring i offentligheden i en måned med mulighed for at fremsætte bemærkninger. I denne forbindelse gentog L og andre deres indsigelser og krævede en miljøvurdering i henhold til direktivet.\n19 Uden at foretage en sådan vurdering vedtog M den 23. juli 2008 den bebyggelsesplan, der er genstand for tvisten i hovedsagen, som »bebyggelsesplan til indre udvikling« i form af en kommunal forordning.\n20 Den 31. juli 2009 anlagde L sag ved den forelæggende ret til prøvelse af denne plans lovlighed. Han anførte bl.a., at M ikke havde taget hensyn til den omstændighed, at kommunen gennemførte urbanisering af områderne uden for den bymæssige bebyggelse, hvorfor der ikke var tale om en plan »til indre udvikling« som omhandlet i BauGB’s § 13a. M gjorde derimod gældende, at anvendelsen af den fremskyndede procedure, der er fastsat ved nævnte § 13a, var lovlig.\n21 Den forelæggende ret mener, at den omhandlede plan ikke er en bebyggelsesplan, der kan betegnes som »til indre udvikling« i henhold til BauGB’s § 13a, stk. 1, og at den derfor ikke kan vedtages via en fremskyndet procedure uden en miljøvurdering, fordi en del af det areal, der indgår i planen, går ud over det allerede bebyggede område.\n22 Denne ret mener således, at planen er blevet vedtaget efter en fejlagtig vurdering af den kvalitative betingelse i BauGB’s § 13a, stk. 1, første punktum, ifølge hvilken en bebyggelsesplan omfattende byggemodning, forøgelse af befolkningstætheden eller andre foranstaltninger til indre udvikling kan udarbejdes i henhold til en fremskyndet procedure. Denne vurdering er imidlertid i henhold til samme lovs § 214, stk. 2a, nr. 1, uden indflydelse på den pågældende plans gyldighed.\n23 I denne henseende har den forelæggende ret præciseret for det første, at den nationale lovgiver, idet den fritog bebyggelsesplaner til »indre udvikling« som omhandlet i BauGB’s § 13a, stk. 1, for miljøvurdering, gjorde brug af den bemyndigelse, der er fastsat i direktivets artikel 3, stk. 5, og at lovgiver, da den fastsatte denne undtagelse, opstillede en bestemt type planer under hensyntagen til de relevante kriterier, der er fastsat i bilag II til direktivet. For det andet har lovgiver i BauGB’s § 214, stk. 2a, nr. 1, fastsat, at en tilsidesættelse af procedurebestemmelserne, som udspringer af den omstændighed, at en kommune har foretaget en fejlvurdering af den kvalitative betingelse, ikke har nogen indflydelse på den omhandlede plans gyldighed.\n24 På grundlag af disse betragtninger ønsker den forelæggende ret oplyst, om den nationale lovgiver ved at kombinere den fremskyndede procedure i BauGB’s § 13a med bestemmelsen i samme lovs § 214, stk. 2a, nr. 1, vedrørende bevarelse af planernes gyldighed har overskredet de skønsbeføjelser, den indrømmes med direktivets artikel 3, stk. 5.\n25 På denne baggrund har Verwaltungsgerichtshof Baden-Württemberg besluttet at udsætte sagen og forelægge Domstolen følgende præjudicielle spørgsmål:\n»Overskrider en medlemsstat grænserne for sin skønsmargen i henhold til [direktivets] artikel 3, stk. 4 og 5, når den for så vidt angår en kommunes bebyggelsesplaner, der fastlægger anvendelsen af små områder på lokalt plan og rammerne for fremtidige anlægstilladelser til projekter, men ikke falder ind under [direktivets] artikel 3, stk. 2, ved at opstille en særlig type af bebyggelsesplan, der er kendetegnet ved en arealrelateret grænseværdi og en kvalitativ betingelse, under hensyntagen til de relevante kriterier i direktivets bilag II bestemmer, at der ved udarbejdelsen af en sådan bebyggelsesplan ses bort fra de procedureregler om miljøvurdering, der ellers gælder for bebyggelsesplaner, og på den anden side fastsætter, at en overtrædelse af disse procedureregler, der beror på, at kommunen ikke har vurderet den kvalitative betingelse korrekt, er uden betydning for gyldigheden af en bebyggelsesplan af denne særlige type?«\n26 Uden udtrykkeligt at påstå sagen afvist har den tyske regering udtrykt tvivl om det præjudicielle spørgsmåls relevans for løsningen af tvisten i hovedsagen.\n27 I sine indlæg har nævnte regering i det væsentlige gjort gældende, at BauGB’s § 214, stk. 2a, nr. 1, skal fortolkes indskrænkende, og at denne bestemmelse under omstændigheder som dem, der vedrører vedtagelsen af den i hovedsagen omhandlede bebyggelsesplan, sandsynligvis ikke finder anvendelse.\n28 Det bemærkes i denne henseende, at der ifølge Domstolens faste praksis er formodning for, at de spørgsmål om EU-rettens fortolkning, som den nationale ret har forelagt på baggrund af de retlige og faktiske omstændigheder, som den har ansvaret for at fastlægge – og hvis rigtighed det ikke tilkommer Domstolen at efterprøve – er relevante. Domstolen kan kun afvise et præjudicielt spørgsmål fra en national ret, såfremt det klart fremgår, at den ønskede fortolkning af EU-retten savner enhver forbindelse med realiteten i hovedsagen eller dennes genstand, når problemet er af hypotetisk karakter, eller når Domstolen ikke råder over de faktiske og retlige oplysninger, som er nødvendige for, at den kan foretage en saglig korrekt besvarelse af de stillede spørgsmål (dom af 12.10.2010, sag C-45/09, Rosenbladt, Sml. I, s. 9391, præmis 33 og den deri nævnte retspraksis).\n29 I den foreliggende sag omhandler spørgsmålet imidlertid fortolkningen af direktivets artikel 3, stk. 4 og 5. Det tilkommer ikke Domstolen, men udelukkende den forelæggende ret, at udtale sig om fortolkningen af national ret (dom af 28.6.2012, sag C-7/11, Caronna, præmis 54) og at fastlægge, i hvilket omfang BauGB’s § 214, stk. 2a, nr. 1, kan finde anvendelse i hovedsagen. Desuden er der intet i forelæggelsesafgørelsen, der indikerer, at nævnte nationale bestemmelse eventuelt ikke finder anvendelse i denne sag.\n30 Anmodningen om præjudiciel afgørelse bør derfor realitetsbehandles.\n31 Det skal indledningsvis bemærkes, at som det fremgår af direktivets artikel 1, er dets væsentligste formål, at planer og programmer, der kan få væsentlig indvirkning på miljøet, skal underkastes en miljøvurdering i forbindelse med deres udarbejdelse og inden deres vedtagelse (dom af 22.9.2011, sag C-295/10, Valčiukienė m.fl., Sml. I, s. 8819, præmis 37, og af 28.2.2012, sag C-41/11, Inter-Environnement Wallonie og Terre wallonne, præmis 40).\n32 Som det fremgår af forelæggelsesafgørelsen, henhører den i hovedsagen omhandlede bebyggelsesplan under direktivets artikel 3, stk. 4, eller eventuelt under dette direktivs artikel 3, stk. 3. I henhold til disse bestemmelser afgør medlemsstaterne for så vidt angår de planer, der er omfattet heraf, hvorvidt de kan få væsentlig indvirkning på miljøet.\n33 I henhold til ordlyden af direktivets artikel 3, stk. 5, gennemføres denne fastlæggelse af planer, der kan få en væsentlig indvirkning på miljøet, hvilket nødvendiggør en vurdering i medfør af samme direktiv, enten ved at undersøge hvert enkelt tilfælde eller ved at opstille typer af planer eller ved at kombinere de to metoder.\n34 For så vidt angår bebyggelsesplanerne foretog den nationale lovgiver denne fastlæggelse ved at fastslå, at udarbejdelsen af sådanne planer i princippet er underlagt en miljøvurdering, men at den bestemte type bebyggelsesplaner til indre udvikling, der opfylder betingelserne i BauGB’s § 13a, stk. 1, er fritaget fra denne forpligtelse.\n35 Det må i denne henseende præciseres, at det præjudicielle spørgsmål, således som anført af generaladvokaten i punkt 45 i dennes forslag til afgørelse, vedrører den konsekvens – for direktivets effektive virkning – som en samlet anvendelse af to nationale bestemmelser, såsom bestemmelserne i BauGB’s § 13a og § 214, stk. 2a, nr. 1, ville kunne få.\n36 Med det præjudicielle spørgsmål ønsker den forelæggende ret således nærmere bestemt oplyst, om direktivets artikel 3, stk. 5, sammenholdt med samme artikels stk. 4, skal fortolkes således, at den er til hinder for nationale retsforskrifter som de i hovedsagen omhandlede, hvorefter tilsidesættelse af en kvalitativ betingelse, der er fastsat i en bestemmelse, som gennemfører dette direktiv, for at fritage vedtagelsen af en bebyggelsesplan af en bestemt type fra kravet om en miljøvurdering i henhold til direktivet, er uden betydning for planens gyldighed.\n37 Det må i denne henseende bemærkes, at en bestemmelse som BauGB’s § 214, stk. 2a, nr. 1, bevirker, at bebyggelsesplaner, for hvilke der ved udarbejdelsen skulle være foretaget en miljøvurdering i henhold til de nationale retsforskrifter, hvorved direktivets artikel 3, stk. 5, er blevet gennemført, forbliver gyldige, selv om de er blevet udarbejdet uden en miljøvurdering i henhold til direktivet.\n38 Et sådant system vil medføre, at direktivets artikel 3, stk. 1, ifølge hvilken der skal foretages en miljøvurdering for de planer, der er omhandlet i direktivets artikel 3, stk. 3 og 4, og som kan få væsentlig indvirkning på miljøet, mister enhver effektiv virkning.\n39 Selv om det således er muligt at forestille sig, at en bestemt type plan, der opfylder den kvalitative betingelse i BauGB’s § 13a, stk. 1, ikke på forhånd vil kunne få væsentlig indvirkning på miljøet, for så vidt som denne betingelse kan sikre, at en sådan plan svarer til de relevante kriterier i bilag II til direktivet, som direktivets artikel 3, stk. 5, andet punktum, henviser til, synes en sådan betingelse imidlertid at miste sin effektive virkning, når den anvendes i forening med en bestemmelse som BauGB’s § 214, stk. 2a, nr. 1.\n40 Ved at opretholde bebyggelsesplaner, der – med hensyn til direktivet som gennemført i national ret – kan få væsentlig indvirkning på miljøet, indebærer nævnte bestemmelse i BauGB i sidste ende, at kommunerne har mulighed for at udarbejde sådanne planer uden at foretage en miljøvurdering, når disse overholder den kvalitative betingelse i BauGB’s § 13a, stk. 1, andet punktum, og de ikke er i strid med de udelukkelsesgrunde, der er fastsat i samme bestemmelses fjerde og femte punktum.\n41 På denne baggrund er det ikke i tilstrækkelig grad garanteret, at kommunen under alle omstændigheder overholder de relevante kriterier i bilag II til direktivet, hvilke kriterier den nationale lovgiver dog har haft til hensigt skulle overholdes, hvilket bevidnes af indførelsen af begrebet intern udvikling i retsforskrifterne, der har til formål at gøre brug af den skønsmargin, som direktivets artikel 3, stk. 5, overlader denne.\n42 Det må derfor konstateres, at en national bestemmelse såsom BauGB’s § 214, stk. 2a, nr. 1, der er vedtaget i forbindelse med gennemførelsen af direktivets artikel 3, stk. 5, medfører fritagelse fra miljøvurdering for bebyggelsesplaner, som ikke burde være fritaget, hvilket strider mod direktivets formål og nærmere bestemt mod direktivets artikel 3, stk. 1, 4 og 5.\n43 Det fremgår i øvrigt af Domstolens praksis, at når en plan i direktivets forstand skulle have været underkastet en forudgående vurdering af indvirkningerne på miljøet i henhold til kravene i direktivet, er de nationale retsinstanser i forbindelse med et søgsmål om annullation af en sådan plan forpligtede til at træffe alle almindelige eller særlige foranstaltninger for at råde bod på, at der ikke er blevet foretaget en sådan vurdering (jf. i denne retning dommen i sagen Inter-Environnement Wallonie og Terre wallonne, præmis 44-46).\n44 I hovedsagen tilkommer det derfor den forelæggende ret inden for rammerne af sit kompetenceområde at anvende de EU-retlige bestemmelser og at sikre den fulde virkning heraf ved at undlade at anvende enhver bestemmelse i BauGB, navnlig denne lovs § 214, stk. 2a, nr. 1, der ville medføre, at denne ret ville træffe en afgørelse i strid med direktivet (jf. i denne retning dom af 9.3.1978, sag 106/77, Simmenthal, Sml. s. 629, præmis 24, og af 26.2.2013, sag C-617/10, Åkerberg Fransson, præmis 45).\n45 Henset til ovenstående betragtninger skal det forelagte spørgsmål besvares med, at direktivets artikel 3, stk. 5, sammenholdt med direktivets artikel 3, stk. 4, skal fortolkes således, at den er til hinder for nationale retsforskrifter som de i hovedsagen omhandlede, hvorefter tilsidesættelse af en kvalitativ betingelse, der er fastsat i en bestemmelse, som gennemfører dette direktiv, for at fritage vedtagelsen af en bebyggelsesplan af en bestemt type fra kravet om en miljøvurdering i henhold til direktivet, er uden betydning for planens gyldighed.


Skulle huse regenten og regeringen i tilfælde af krig: Hemmelig koldkrigsbunker under Rold Skov åbner til næste år - politiken.dk\nSkulle huse regenten og regeringen i tilfælde af krig: Hemmelig koldkrigsbunker under Rold Skov åbner til næste år\nVisualisering: Aart Architects / Nordjyllands Historiske Museum\nSådan ser vinderforslaget fra AART Architects ud.\nSådan ser vinderforslaget fra AART Architects ud. Visualisering: Aart Architects / Nordjyllands Historiske Museum\nKultur 13. jan. 2020 kl. 10.13\nDybt under Rold Skov syd for Aalborg blev der tilbage i 60’erne bygget en tophemmelig bunker, der skulle huse regering og regent i tilfælde af krig.\nNu er den 5.500 kvadratmeter store atomsikre bunker på vej til at blive omdannet til et koldkrigsmuseum, der åbner til næste år.\n»Vi har været i gang med at samle penge ind til det her siden 2012. Nu står vi ved en milepæl og skal til at projektere et velkomstcenter, siger museumsdirektør Lars Christian Nørbach, Nordjyllands Historiske Museum.\nDet var først i 2010, at anlægget med navnet Regan Vest (Regeringsanlæg Vestdanmark, red.) kom til offentlighedens kendskab.\nDet skete i forbindelse med bogudgivelsen ’Danmarks dybeste hemmelighed. Regan Vest - regeringens og kongehusets atombunker’.\nBunkeren blev to år senere taget ud af beredskabsplanerne og fredet for eftertiden.\n»Det unikke er, at bunkeren står intakt med 240 sengepladser. I andre lande har man haft lignende anlæg, men de er gradvist blevet afmonteret.\n»Her står bunkeren, som den så ud op gennem 70’erne og 80’erne. Det er en tidslomme, siger museumsdirektøren.\n»Det er lidt begrænset af, at vi skal tage folk ind i hold med 10-12 personer ad gangen, siger Lars Christian Nørbach og anslår, at en rundvisning i anlægget vil tage mellem fem kvarter og halvanden time.\nI det tilhørende læringscenter får skole- og gymnasieklasser mulighed for at prøve kræfter med et dilemmaspil, der bygger på autentiske krigsscenarier fra 70’erne og 80’erne.\n»Bunkeren afspejler Den Kolde Krig, men også hele tankegangen bag det danske demokrati.\n»Bunkeren skulle rumme regeringen, dronningen, forsvarskommandoen og repræsentanter for pressen. Det siger jo meget om vores styreform og demokrati, også i dag, siger Lars Christian Nørbach.\nNy bog afslører 'Danmarks dybeste hemmelighed'\nForsker har fået adgang til hemmelige dokumenter om Danmarks forsvar under Den Kolde Krig: Staten var klar til at afskære 95 procent af befolkningen fra at tale i telefon\nBente Klarlund: Sundhed er altså ikke bare, h


Eksperter i facade og udvendig beklædning i Glamsbjerg, Syddanmark - de 15 bedste eksperter | Houzz\n21 eksperter i facade og udvendig beklædning i Glamsbjerg, Syddanmark\nUdvalgte anmeldelser for eksperter i facade og udvendig beklædning i Glamsbjerg, Syddanmark\neksperter i facade og udvendig beklædning i Glamsbjerg, Syddanmark\nBor du i et hus af ældre dato, og kan du mærke det på den manglende isolering? Facadeisolering og udvendig isolering er som regel en mangelvare i huse af ældre dato, hvilket du kan mærke på elregningen. Når et hus ikke er isoleret godt nok, stiger elregningen drastisk, da du bliver nødt til at bruge flere penge på opvarmning. Hvis det er den situation, du står i, er det mere end fornuftigt, at du får efterisoleret med facadeisolering, da det er penge ud af vinduet at lade være. Derudover vil det være en god investering at skifte den gamle facadebeklædning til en ny, når nu du er i gang, da det kan være med til at skabe et bedre indeklima. Det kan være et stort projekt at kaste sig ud i selv, hvorfor det er ganske fornuftigt at få hjælp fra en professionel inden for facade og udvendig beklædning i Glamsbjerg, Syddanmark.\nHvorfor er det en god ide at investere i ny udvendig isolering i Glamsbjerg?\nSelvom gør-det-selv projekter nogle gange kan være billigere, er et isoleringsprojekt ganske enkelt en stor mundfuld. Det kræver en del tid og erfaring at kunne lave en god og holdbar facadeisolering, som sikrer dig en lavere elregning og et sundere indeklima. Desuden vil en facadeisolering i Glamsbjerg indbefatte, at din facadebeklædning bliver renoveret, da den ganske enkelt bliver isoleret udvendigt. En facaderenovering oven i isoleringsprojektet vil være en stor mundfuld for dig at gabe over, hvorfor det nemmeste er at planlægge projektet i samarbejde med en, som har erfaringen og fagligheden til at udføre projektet til fuldkommenhed. Der er mange ting at tage hensyn til, og skulle du klare det hele selv, ville det have lange udsigter. Desuden kan du være sikker på at stå med et rigtig flot resultat, som giver en ny, pæn facadebeklædning samt en fantastisk økonomisk fordel.\nInden du går ud og finder firmaet, der skal klare det store isoleringsprojekt i Glamsbjerg for dig, er det vigtigt, at du har gjort dig nogle overvejelser. Hvor vil du gerne have efterisoleret? Skal den udvendige isolering følges af en facadebeklædning træ? Eller ønsker du beklædningen i et andet materiale? Hvad er dit økonomiske råderum? Det er altid godt at have gjort sig nogle overvejelser, så du har et udspil til den, du end vælger, skal tage vare på opgaven. Det gør det nemmere at undgå misforståelser, og det vil også minimere antallet af møder og telefonopkald inden projektet startes. Sæt dig ned og brug en eftermiddag på at overveje forskellige faktorer, som er vigtige for opgavens størrelse og økonomi, da det giver dig et bedre overblik.\nNår du har gjort dig ovenstående overvejelser og flere til, skal du selvfølgelig finde det facadefirma i Glamsbjerg,, som kan levere det, du gerne vil have. Tjek forskellige hjemmesider og ring rundt for at høre, hvad de kan hjælpe dig med. Når du har fundet frem til et firma eller to, du tænker, du gerne vil arbejde videre med, kan du aftale et personligt møde. Her kan du bede om en portefølje, således at du med egne øjne kan se, hvad de tidligere har udrettet. Anmeldelser er naturligvis også en god ting at tjekke op på, da det gør din søgen efter det rette firma lettere og mere overskueligt. Følg din sunde fornuft og beslut dig ud fra anmeldelser og porteføljer, da du dermed konkret ved, hvad du får for pengene.\nInden du hyrer en ekspert i facade og udvendig beklædning i Glamsbjerg, kan du gennemse vores netværk af 21 eksperter i facade og udvendig beklædning. Læs kundeanmeldelserne, tjek deres forrige projekter og bed om et tilbud fra de bedste eksperter i facade og udvendig beklædning i nærheden af dig.


Filmtiderne skifter | Kolding | Ugeavisen.dk\nDu er her: Forside - Kolding - Filmtiderne skifter\nDEL Af Mette Balsby, daglig leder af Nicolai Bio, tidligere byrådsmedlem for Venstre\n06. november 2018 kl. 08:47\nSom biografleder tænker jeg ofte, at tiderne er imod os. Det er længe, længe siden man nødvendigvis skulle bevæge sig hen i biografmørket for at se film. Biografernes velmagtsdage er forbi. Fra fordums storhed, hvor folk ikke engang havde tv til nye opfindelser, der gang på gang har udfordret menneskets vilje til at se film andre steder end i sofaen derhjemme.\nFørst kom tv'et, kukkassen, tossekassen, eller hvad man nu har kaldt det. Og folk gik stadig i biografen. Dernæst begyndte man at kunne leje film og VHS afspiller. Da jeg var barn, måtte vi f.eks. hen på den lokale tankstation og forsyne os. Men vi gik også i biografen. Og biograferne klarede da også den udfordring og kunne stadig lokke folk til. Også da alle efterhånden havde fået anskaffet sig en dvd afspiller, og udvalget af dvd film både til salg og leje var blevet ganske stort.\nMen så kom streamingtjenesterne. Ak, oh ve. Nu var gode råd dyre. Netflix, HBO og alle de andre rødder gav - og giver - max konkurrence til det store lærred. Udvalget er enormt, og man behøver ikke engang vente særligt længe på de nyeste film. Og det har været udfordrende for biograferne. Ingen tvivl om det. Men den nyeste teknologi giver skam også nye muligheder.\nI Nicolai biograf har vi lystigt benyttet os af live-streaminger. I stedet for at skulle bruge tid og penge på at rejse rundt til de europæiske operahuse, har man nu kunnet sidde hos os og se en live-transmission sammen med andre operaentusiaster i Kolding og omegn. For dem, som gerne vil vide noget om naturvidenskab, har vi i flere år live-streamet foredrag fra Aarhus Universitet, hvilket er blevet et større tilløbsstykke, og for jazz-folket er der Danish Music Award Jazz (næste gang d. 12.11.), hvor man kan se prisuddelingen livetransmitteret fra Bremen teater i København.\nOg så er der LUX filmen. Torsdag d. 8. november kl. 18.45 har vi et arrangement, hvor en masse filmglade europæere på samme tid vil sidde og se vinderen af den pris, der hedder LUX, nemlig "Styx". Efter filmen er der live-streaming direkte fra Bruxelles, hvor man kan høre nærmere om filmen og stille spørgsmål online. Som en optakt til "Styx" har vi fået Dicte Houmøller til at komme og fortælle. Dicte ansøgte gennem Nicolai biograf om at komme til Venedig Filmfestival, hvilket også var faciliteret af Europa Cinema fællesskabet. Hun havde en fremragende tur, hvor hun bl.a. var involveret i uddelingen af den nævnte LUX pris.\nOg her er vi måske inde på noget af det, som gør, at mange mennesker faktisk stadig har lyst til at tage i biografen: nærværet. Selvom der er flere og flere tilbud til os som individer, vil vi stadig gerne være en del af et fællesskab, hvor vi får en god og lærerig kulturel erfaring sammen med andre. Hvor vi oplever noget på samme tid som de andre og kan opnå en følelse af nærvær - fra de andre biografgængere og fra dem, som eventuelt holder et oplæg.\nFor, ja, "tiderne de skifter, baby", som C.V. Jørgensen vist engang sang, men nogle ting ændrer sig alligevel aldrig, og i Nicolai biograf vil alle de fantastiske frivillige og jeg i hvert fald blive ved med at knokle for at give vores medborgere mulighed for at opleve kvalificeret kultur i fællesskab med andre mennesker. Jeg tror simpelthen ikke på, at det kan gå af mode. Ligegyldigt hvad fremtiden bringer.


Registrer Rådgivning om CSR, klima og cleantech Life science virksomhedens stakeholdere og deres forventninger\nLife science sektoren står over for et komplekst netværk af stakeholdere, såsom medarbejdere, patienter, behandlere, detailhandel, interessegrupper, medier, lovgivere og offentligheden. Det er vigtigt at kende disse stakeholdere, deres forventninger og indflydelse på forretningen, for at sikre din virksomheds succes på lang sigt.\nVærdiskabelse og risikohåndtering\nVi kan rådgive din virksomhed i at prioritere og strukturere indsatsen inden for væsentlige CSR-emner som:\nmiljø- og arbejdsmiljøvurderinger\nansvarlighed ved genteknologi\netiske overvejelser ved patentbeskyttelse\nrapportering og anden kommunikation, herunder presseberedskab\nVores metode bygger på en kortlægning af stakeholdere og deres værdier (Value Mapping). Ud fra kortlægningen kan vi give anbefalinger til, hvordan din virksomhed kan tilføre synlig værdi til stakeholderne, håndtere eventuelle risici og derigennem sikre et omdømme som ansvarlig virksomhed.\nRisk intelligenceRapport fra 2008\nHvor klimavenlig er din forretning?Folder fra 2008


Du er her: Institut for Miljøvidenskab Faglige områder Luftforurening, udledninger og effekter Luftforurening Kilder Partikelforurening Fald i partikeludslippet\nPeter Wåhlin - september 2008\nDer er i årene 2002-2007 registreret et tydeligt fald i koncentrationen af ultrafine partikler på H.C. Andersens Boulevard. Ultrafine partikler måles ved at tælle partikler, som er mindre end 100 nm (nanometer). På en gade er langt de fleste partikler mindre end 100 nm, så udtrykket ”ultrafine partikler” er næsten synonymt med ”partikler, som måles ved tælling”.\nI den treårige periode 2005-2007 var partikelantallet i luften i gennemsnit 27% lavere end i årene 2002-2004. Forskellen skyldes formentlig især overgangen til anvendelsen af svovlfri diesel og benzin i Danmark fra nytår 2005. I de sene nattetimer efter lørdag (søndag kl. 00-06), er forskellen særligt tydelig, idet partikelantallet er reduceret til 50% (se figuren). Det skyldes, at trafikken i det indre København på dette tidspunkt er domineret af taxier, som hovedsagelig er moderne dieselbiler med oxiderende katalysator. Foruden sodpartikler i størrelsesområdet omkring 60 nm udsender de fleste af disse biler kun meget små svovlpartikler i størrelsesområdet < 20 nm, og derfor ses effekten af nedsættelsen af svovlindholdet særligt tydeligt. De gasformige halvflygtige organiske forbindelser i udstødningen, som normalt vil kunne kondensere på overfladen af de allerede dannede svovlpartikler og derved forøge deres diameter, bliver fjernet af katalysatoren.\nDen tydelige reduktion i partikeludslippet ses som nævnt i antallet af partikler. Hvad angår partikelmassen har de små svovlpartikler og alle andre partikler i størrelsesområdet < 20 nm forsvindende lille betydning. Hvorvidt faldet i antallet af de små svovlpartikler, som indåndes på H.C. Andersens Boulevard, betyder en sundhedsmæssig gevinst, må være op til en nøjere diskussion. Svovlforbindelserne i partiklerne er formentlig letopløselige i lungeslimhinden, og mængden har kemisk set været forsvindende både før og efter nytår 2005.\nFiguren viser de gennemsnitlige partikelstørrelsesfordelinger på H.C. Andersens Boulevard sen lørdag nat (søndag kl. 00-06) før og efter nytår 2005.\nDen vandrette akse angiver partiklernes diameter i nanometer, mens den lodrette angiver antal partikler per kubikcentimeter per størrelsesdekade.\n128838 / i31


Et hattrick af kampe mod Aalborg venter | jv.dk\nJannik Christensen og Esbjerg Energy har det mentale overtag inden kampene mod Aalborg. Arkivfoto: Thomas Sjørup/Ritzau Scanpix\nEsbjerg Energy og Aalborg når at lære hinanden godt at kende, inden de mødes i Final4-semifinalen fredag i næste uge.\n21 jan. 2021 kl. 17:48\nIshockey: Man kan vel kalde det generalprøver, Esbjerg Energys næste to kampe.\nFørst en tur til Aalborg fredag aften og så besøg fra Aalborg på søndag.\nDer er naturligvis point på spil til det samlede regnskab i ligaen i de to opgør, men om en uge venter en kamp, der handler om mere end bare point. Der er en pokal på spil. Eller mere præcist - der er en billet til en kamp om en pokal på spil.\nI de kommende otte dage mødes Esbjerg Energy og Aalborg tre gange. Når holdene mødes med en frekvens, man ellers kun ser i slutspillet, skyldes det to kampe i rap i ligakampprogrammet og den Final4-semifinale, der venter fredag i næste uge - også i Aalborg i øvrigt.\nDa Esbjerg Energy og Aalborg fik hinanden i lodtrækningen til semifinalerne, stod det klart, at de to hold ville komme til at kende hinanden særdeles godt inden dysten om at spille sig i finalen.\nAlle hold i ligaen kender hinanden både i grove og lidt finere træk, fordi de mødes så ofte i løbet af en sæson, men det aktuelle program betyder, at Esbjerg og Aalborg også er helt tunet ind på hinandens form og næppe har en chance for at overraske den anden.\nDe to hold ligger lige nu komplet lige i stillingen. Begge hold har 70 point.\nKigger man på historikken i denne sæson er det ikke nær så lige. Esbjerg Energy har vundet alle tre indbyrdes kampe i sæsonen.\nSå selvom Aalborg har tilskuertom hjemmebane i Final4-slutspillet, er det Esbjerg, der inden de to holds tre kampe på otte dage har det mentale overtag.\nDer er kampstart i Aalborg fredag aften klokken 19.30.


Juna - Sengetøj - Bæk&Bølge - Sand/White - 140x220 cm\nLækker sengetøj fra Juna i serien Bæk&Bølge i 100% økologisk bomuld både OEKO-TEX®-mærket og GOTS-certificeret. Pudebetrækket lukkes med kuvertlukning, mens dynebetrækket lukkes med knaplukning. Det tøj vi bruger mest er vores sengetøj og derfor har Juna også valgt de bedste materialer så du kan få en god nattesøvn i bløde og sanselige omgivelser. sengetøjet er lavet i den klassiske stribede vævning og i de skønneste farver der kan kombineres på kryds og tværs lige som du ønsker det i dit hjem. Fås også i 140x200 og i andre skønne farver,\nKnaplukning dynebetræk og kuvertlukning pudebetræk\nJuna - Sengetøj - Bæk&Bølge - Chili/Birk - 140x220 cm\nJuna - Sengetøj - Bæk&Bølge - Mørk blå - 140x220 cm\nJuna - Sengetøj - Bæk&Bølge - Sand/White - 140x200 cm\nLækker sengetøj fra Juna i serien Bæk&Bølge i 100% økologisk bomuld både OEKO-TEX®-mærket og GOTS-certificeret. Pudebetrækket lukkes med kuvertlukning, mens dynebetrækket lukkes med knaplukning. Det tøj vi bruger mest er vores sengetøj og derfor har Juna også valgt de bedste materialer så du kan få en god nattesøvn i bløde og sanselige omgivelser. sengetøjet er lavet i den klassiske stribede vævning og i de skønneste farver der kan kombineres på kryds og tværs lige som du ønsker det i dit hjem. Fås også i 140x220 og i andre skønne farver,


Eg Kork Vinyl gulv - Vancouver Grå - Comfort\nEg Kork Vinyl gulv - Vancouver Grå - Comfort F06\nPro – 1219,2 x 177,80 x 2,5 m: , Perform - 1212,9 x 177,8 x 6 m:\nØnsker du farvespil i dit gulv – så finder du et gulv her på siden, som kan give dig netop det. Dette smukke vinylgulv har den rette farvekombination, som giver dig den helt rigtige vintage fornemmelse. Det bryder med det traditionelle plankegulv og vil passe perfekt ind i den ældre landejendom såvel som den moderne lejlighed i København.\nDu kan vælge i mellem 3 slags – så du kan få det gulv, der passer ind i din dagligdag. Pro-serien er lavet til dig, der ønsker en hurtig renovering af gulvet. Du kan fuldlime gulvet her på ingen tid, da det 2.5 mm tykke gulv let rulles ud og placeres. Brug det i store rum såvel som rum med meget trafik, da det massive vinyl er robust og slidstærk


11 Packable Rygsække Til Rejsende, Der Altid Bringer Hjem Mere End De Pakket\nRet til detailhandlere\nHver enkelt folder ned i en lille, letvægts pose.\nNår du er på farten og vil holde dine hænder fri, er der ingen bedre mulighed end en god rygsæk. Og en der kan pakke ned i sig selv og stikke i din kuffert, når du ikke har brug for det? Endnu bedre.\nHeldigvis er der masser af pakkelige rygsække at vælge imellem, uanset din destination eller budget præferencer. Fra mærker som LLBean, Eagle Creek og Herschel Supply Co. er der en stil, der passer til enhver form for rejsende.\nSom med ethvert rejsetilbehørs køb anbefaler vi først at lave din forskning. Når du handler efter pakkelige rygsække, skal du kigge efter slidstærke stoffer, der er bygget til at vare. Letvægtsmaterialer som nylon og polyester er almindelige, men du vil gerne finde en, der er modstandsdygtig overfor slidbanen, kan forårsage.\nSørg også for at undersøge detaljerne som lukninger, lommer, justerbarhed og ekstra supportfunktioner som brystbælter, hvis du planlægger at bære din pakke i lange perioder. Og glem ikke at være opmærksom på lydstyrken, så godt. Hvis du håber at bringe en masse redskaber eller snacks, en stor vandflaske og en just-in-case jakke sammen på en dagsudflugt, vil du have en pakke, der er dimensioneret til at rumme alle dine essentials.\nFremover, 11 bedst pakkbare rygsække på markedet lige nu.\n1 of 11 Courtesy af Herschel Supply Co.\nKendt for at producere kvalitet rygsække med en amerikansk arv berøring, har Herschel lavet den perfekte pakkesække til dem, der er på farten. Den har justerbare stropper, et greb greb og lynlås og en indvendig lomme til at fjerne personlige ting.\nAt købe: herschel.com, $ 30\n2 af 11 Courtesy of Amazon\nZomake Ultra Lightweight Rygsæk\nDenne slanke rygsæk er designet med ekstremt letvægts og slidstærk nylon og folder ned i en sandwich-størrelse pose. Bonus: Det er også vandtæt.\nAt købe: amazon.com, $ 16\n3 af 11 Courtesy af Bed Bath & Beyond\nFrigør dine hænder med denne sjove, retro-stil rygsæk. Lavet af letvægts nylon, du kan smide det i vaskemaskinen efter tur, og det ruller nemt i en indbygget pose. Vælg din i sort, turkis, grå, lime eller rød.\nAt købe: bedbathandbeyond.com, $ 34\n4 af 11 Courtesy of Amazon\nNy Outlander Lightweight Travel Daypack\nDenne ultra-kompakte taske folder i en lynlås indvendig lomme. Åbnet op, de indre rum er rummelige, og det er lavet af stærkt rip- og vandtæt nylonstof. Brug den som en carry-on, gym taske eller på sporet. Den indre sikkerhed lynlås lomme er også fantastisk til opbevaring af værdifulde ting.\n5 af 11 høflighed af Eagle Creek\nDu vil føle dig godt tilpas med at bringe denne dagpakke sammen på en tur i naturen takket være det slidstærke letvægtsstof. Designet til at reducere belastningen på ryggen, har den netværks skulderremme til de varme, fugtige dage, en sideflaskelomme og et aflåseligt hovedrum for at afskrække lommetyver i store folkemængder. Pak det ned i forreste rum, når du ikke bruger det.\nAt købe: eaglecreek.com, $ 32\n6 of 11 Courtesy of eBags\nHigh Sierra Pack-N-Go 18L Packable Rygsæk\nPerfekt til vandreture tilbyder denne robuste nylonpose masser af plads og to sidelommer til vandflasker. Den har en justerbar skulderrem og et mindre toprum til alt, hvad du gerne vil have lettere adgang til.\nAt købe: ebags.com, $ 16\n7 af 11 Hilsen af Walmart\nMato & Hash? Packable Cinch Backpack\nDu kan ikke slå prisen på denne sportslige snørebånd cinch, som er perfekt til flere eventyrlystne ture, hvor du ikke har noget imod, hvis det bliver lidt groft. Den pakker ind i sin egen lynlås foran og har en ydre lomme til din vandflaske.\nAt købe: walmart.com, $ 6\n8 af 11 høflighed af LLBean\nFor dem der ønsker at bære meget, er denne lette, men understøttede dagpakke et godt valg. Den har en justerbar remme og brystbælte for bedre at fordele vægten plus en handy "Blinky" -sløjfe til at fastgøre et lys for at holde dig synlig.\nAt købe: llbean.com, $ 40\n9 af 11 høflighed af LLBean\nLLBean Lightweight Packable Backpack\nSuperligholdig og let at bære, er denne slidstærk nylon rygsæk en af de bedste tilbud på markedet. Kritikere er i kompressionsremmen - ingen lændesmerter her, nem adgang til siden-lynlås og enkel design. Få dine i sort eller ren blå.\nAt købe: llbean.com, $ 30\n10 of 11 Courtesy af Eddie Bauer\nEddie Bauer Stowaway Packable 20L Rygsæk\nDenne robuste rygsæk er en stjæle, og det får masser af brug på dine rejser med sine eksterne lynlommer, rummeligt interiør og holdbar vandtæt belægning. Du kan også vælge mellem ni neutrale og dæmpede farver.\nAt købe: eddiebauer.com, $ 30\n11 af 11 Courtesy af ualmindelige varer\nMatador Vandtæt Packable Rygsæk\nDenne slanke sort rygsæk af Matador vil se stilfuld indendørs og ud. Det har åndbar skulderremme og to yderlommer og vejer kun på 5.5 ounce.\nAt købe: uncommongoods.com, $ 60


Den Blæst der kan staa her... | Information\n...skriver i sin Himmerlands Beskrivelse. Og det er dén Jensen, som er en af mine danske favoritforfattere. Vejret er altid til stede i hans tekster, direkte eller indirekte, det mærker i hvert fald himmerlændinge! Opvokset med emigranterne fra hans Farsø-egn fik jeg tidligt sans for Jensens blanding af understatements og vold, pragt, ubønhørlighed. Og fordi disse emigranter var ydmyge folk, fik jeg også skærpet sansen for hans bifigurer.\nDer er mange af dem, Jensen var produktiv og levede længe. En af dem er Bitte-Niels fra fortællingen Wombwell. Bitte-Niels er forældreløs, på sognet, som det hed, en nordjysk forløber til den lille Jesus-dreng i Elsa Morantes La Storia. Drengen får lov til at sidde hos en af de engelske cirkuskuske og »han sad der og smilede saa sødt og fint som Kys og Hvisken bag Døre, ja og sandelig om det lille Allemandsbarn ikke optraadte som forsonende Engel mellem hele den stride Bondebefolkning og Menageriet, dette Bud ude fra den aabne, glubske Verden!«\nOg sandelig om ikke Bitte-Niels som ung mand forsvinder »sporløst til Amerika«  han kan ikke klare at betale børnepenge.\nSom så mange andre kunstnere den gang og nu havde Jensen de særeste idéer, men fortælleren var større end idébyggeren, så jeg læser ham som jeg hører Wagner: For den fryd, jeg finder i ord og toner.\nDerfor ærgrer det mig, at Frits Andersen bruger så megen energi/ spalteplads på optrevlingen af dem. Det er som om et Jensen-regnestykke skal gå op, hvad det ikke kan, selv den mest minutiøse analyse må ende der, hvor en uforklarlig rest i Jensens himmerlandske sjæl står tilbage. Jeg forstår fascinationen, det må være som at løse en krimi-gåde under tekster og epoker, men alligevel  hvor er glæden ved Jensens fortællekunst? Ved hans løver med »forgrædte Ansigter«? Frelsens Hærs orkester nær kirkegården? Kirsten Smed, som »huskede sig fra Forstanden«?\nMåske er der tale om en akademisk tradition, om forsøg på amputering af tidligere læsemåder, jeg ved det ikke. Men det er synd for Jensens tekster. Som i øvrigt i henhold til Frits Andersen ikke kan kaldes klassikere, selv ikke Kongens Fald.\nPS: Hvad er definitionen på en klassiker?


Veterantræf - Forside - Publikum Opdateret 10.05.2013\nTag til Nordsjælland i pinsen- og oplev en verden af unik mekanik fra en svunden tid\nEn unik og spændende oplevelse for hele familien!- mænd, koner, børn og bedsteforældre...\nByen Græsted, 6 km. fra Gilleleje, lægger atter navn og jord til et veterantræf af internationalt tilsnit.\nHer kan hele familien møde en verden af veteran-mekanik og nostalgiske indslag som ikke har sin lige andre steder i Norden.\nFor 17. gang vil engagerede entusiaster opstarte deres mekanik klenodier og fremvise dem i levende live for publikum.\nOplev gamle dage - live - Veteranbiler og traktorer på rad og række. Motorcykler og knallerter, gammelt håndværk, busser og lastbiler altsammen krydret med et ægte markeds-stemning og et nostalgi-tivoli, hvor kun priserne er fulgt med tiden!\nHar man hang til at gå på opdagelse på det store kræmmermarked der er i tilknytning til træffet, kan tiden bruges mangefold her, eller er man mekanik entusiast med mekanikken stående uvirksom derhjemme, er der mange muligheder for at skaffe dimsedutter og dingenoter til restaureringen på Nordsjællands Stumpemarked som ligeledes har sin plads på træffet.Telt med aktiviteter for børn.\nDer er lagt vægt på aktiviteter for alle aldersgrupper. På både veteranpladsen og kræmmerpladsen findes et telt med forskellige aktiviteter for børn. Derudover er der lørdag og søndag klassisk Mester Jakel teater samt LOPPECIRKUS for børn. Det er Von Hækkenfelt fra Frilandsmuseet der kommer på besøg.\nOg så er der selvfølgelig det nostalgiske tivoli bl.a. med luftgynger som bedstefar vil kunne huske dem! Publikum kan se frem til bl.a.:Over 300 unikke virksomme veteranmaskiner Hyggelig festplads med veterantivoliOpvisningspladser med skiftende aktiviteter.Kræmmermarked og mekanik relateret stumpemarked.Nostalgisk kaffetelt anno 1910.Traktorpløjning med gamle redskaber.Tærskning af kornneg med dampmaskine og tærskeværk fra 1919Rigtige arbejdsheste i markenVeteranbrandbiler og redningskøretøjerMotorcykler fra dengang to cylindre var nok.Classiske mortor cross cykler i opvisningskørsel på terrænbane.Glødehovedmotorer og stationære motorerMilitærhistoriske køretøjer fremvist på terrænbane og i egen militærlejr.Børnedyrskue Alt sammen serveres på skønt beliggende 35 hektar marker tæt på offentlige transportmuligheder. Militærhistoriske køretøjer i opvisning


Et nyt liv - Kath - Movellas\nVækkeuret kimede endnu engang på natbordet. Var det tredje gang? Og hvad var klokken egentlig..?\nKath mumlede nogle få skæls ord ned i puden inden hun dovent slog uret ned fra dets plads. Hun satte sig op, stadig med kroppen godt skjult under dynen. De kastanje brune øjne gled undersøgende rundt i værelset. Dobbeltsengen hun lå i var gammeldags, træet var brunt og stolperne i de fire hjørner var godt slidte. Ved væggen, overfor sengen stod der placeret et hvidt skrivebord overrodet med bøger og papirer. På væggen til venstre stod der tøjskabet fyldt op med tøj og sko, en guitar og andet små ragelse. Ved siden af var der bygget et gammelt vindue ind i væggen, kanten var hvid og vindueskarmen stak nok ud til at man kunne sidde der. Ellers bestod værelset kun af hvide vægge, tomt og langt fra personligt.\nHun slog dynen væk og rejste sig, spadserede hen til skabet og slog slågerne fra. Efter noget tids roden trak hun nogle blå jeans, en stram sort bluse og udenover en sort hættetrøje. Igen gled de brune øjne rundt, hen på uret. Pis! Hun havde 30 minutter til at gøre sig klar, få noget morgenmad og så køre den lange tur til skolen der højt sandsynligt ville tage 20 minutter.\nLungerne slap et tungt suk inden hun satte i spring ud på badeværelset. Fyldte hænderne med vand og plaskede det i hovedet. Hun glippede hurtigt med øjnene inden hun fandt den lille, kvalmende lyserøde taske frem og trak mascaraen op. Lagde det passende lag på og rev en børste igennem det brune hår. Da hun var færdig rettede hun sig op og studerede sig selv i spejlet. Det brune hår gik hende til skuldebladende og matchede de brune øjne. Hendes krop var slank, ikke ulækkert, formene stod tydeligt frem og brysterne perfekte. Hvis hun ikke afviste drenge ville hun nok have et par dates dagligt, men sådan skulle det ikke være.\nEfter at have spist et par æbler trak hun den lille skuldetaske over skuldrene og hoppede videre ud i den grå folkevogn, som engang havde været blå. Rusten fik lakken til at skalle af mens man tydeligt kunne se at den lille bil var gået af mode tilbage i 19'erne. Hun satte sig ind, drejede nøglen i det lille hul og accellerede ud fra indkørslen og videre ud på vejen. Ud på den store, propfyldte vej og ned af højre mod skolen.